
ALKULAUSE 


Kirjapainotaito-lehden päätoimittajan. joht. A. Pajatin 
pyydettyä allekirjoittaneelta typistettyä yhteenvetoa niistä 
ohjeista, joita varsinkin aloitteleva konelatoja tarvitsisi työs- 
kennellessään rivilatomakoneella, syntyi kirjoitus, jonka 
otsikoksi tuli: Rivilatomakoneen toiminta, häiriöt ja hoito. 
Tämännimisenä kirjoitus sitten julkaistiin ? Kirjapaino- 
taidon? joulukuun numerossa v. 1942. 

Kun kyseinen kirjoitus nyt ilmestyy erillisenä vihkona, 
on siitä jätetty pois eräitä toisarvoisia kohtia sekä muu- 
tenkin täsmällistetty sanontoja. Lisäyksenä vihkon loppuun 
on liitetty matriisirivinsiirtäjää, purkajaa, latomakoneen 
puhdistusta ja öljyämistä, matriisien puhdistusta ja hoitoa 
ja rivinsulkijakiilaa käsittelevät luvut. 

Tämän vihon julkaisemisesta ja kustantamisesta on 
lausuttava erikoiset kiitokset Grafica Oy:lle ja sentoi- 
mitusjohtajalle, diploomi-insinööri H. Malmgrenille, 
joka on aina myötämielisesti suhtautunut alamme ja sen 
piirissä ahertavien konelatojien kehittämispyrkimyksiin. 

Konelatoja Y. Syrjälälle lausun kiitokseni siitä ar- 


vokkaasta avusta, jota hän on antanut kirjoittaessaan tähän 


vihkoon liitetyt matriisirivinsiirtäjää ja purkajaa käsittele- 
vät luvut ja antaessaan käytettäväkseni tekemänsä kor- 
jaukset niistä epätäsmällisyyksistä, joita hän oli havain- 
nut? Kirjapainotaidossa? julkaistussa kirjoituksessani, sekä 
uurastaessaan. kanssani kuvaannollisten suomalaisten ni- 
mien keksimisessä Linotypen monilukuisille osille. 

Jos nämä vaatimattomat ohjeet, joita tässä vihkosessa 
käsitellään, innostuttaisivat maamme kirjapainojen johtajia 
ja konelatojia antamaan Linotypelle sen arvon, joka sille 
eräänä sivistysvälineenä kuuluu, ja sen kannustamana hoi- 
vaisivat Linotypeä niin, etteivät sen tuotteet koneen huo- 
limattoman hoidon ja välinpitämättömän käsittelyn kautta 
joudu häpeään, ovat vihkosen julkaisemiseen liittyneet toi- 


veet täyttyneet. 


Y. Syväoja 


i 


Miten kehitytään hyväksi konelatojaksi on kysymys, 
joka varmaan on ailahdellut jokaisen suomalaisen kone- 
latojan aivoissa. Se on yksi niitä kysymyksiä, joihin jo- 
kainen konelatoja ammattiinsa ryhtyessään koettaa etsiä 
ratkaisun avainta. 

Vaikka nopeaa konelatojaa ei aina voidakaan sanoa 
hyväksi konelatojaksi, nopeus kuitenkin on konelatojalle 
yksi niitä välttämättömiä taitoja, jotka ainakin osaksi 
määräävät hänen leipänsä laveuden, ammatissaan olemi- 
sensa jne. Jokainen konelatoja tahtoisi mahdollisimman 
nopeasti oppia juoksuttamaan sormiaan näppäinpöy dällä, 
jotta hän voisi varata itselleen paikan muiden konelato- 
jien joukossa ja ikäänkuin näyttää, että kyllä sitä minä- 
kin naputtelen! Ja juuri tuosta nopean oppimisen ja näyt- 


tämisen halusta kai sitten johtuneekin, että meidän maas- 

samme omakielisen näppäinpöydän ja sen mukaisen sor- 
meilujärjestelmän puutteessa on yhtä monta hyvää omaa 
tyyliä kuin on konelatojiakin. 

Mutta kehittyäksemme todella hyväksi konelatojaksi 
meidän olisi opittava tuntemaan työvälineemme yksityis- 
kohtiaan myöten. Tämä sen vuoksi, jotta me saisimme 
sen tottelemaan tahtoamme. Jos kaiken sen tiedon, 
minkä esim. allaolevista asioista itsellemme ammennam- 
me, säilyttäisimme muistissamme niin kauan kuin lato- 
makoneen avulla itseämme elätämme, muodostuisi työssä 
olomme paljon hauskemmaksi, ja ehkäpä silloin saisimme 
tuntea todellista työn iloakin. Joka tapauksessa muodos- 
tuisivat otteemme harkitummiksi. Otteemme pohjautui- 
sivat silloin tietoon. Ja kun tieto taas puolestaan opettaa 
meille taitoa, niin eiköhän kysymystä, miten kehitytään 
hyväksi konelatojaksi, voitaisi näin ollen joten kuten rat- 


kaista! 


Istuma-asento 

Äidinkielen taidon ja yleisten tietojen lisäksi konelato- 
jan on tiedettävä, miten hän tuolillaan istuu. Istumis- 
sivistys — jos sitä myt siksi voisimme nimittää — on 
alkuperältään vanhimpia ja on ollut tarpeen heti, kun 


ihminen on alkanut harjoittaa kävelyä. Konelatojan kan- 

nalta katsoen ns.istumis- 
sivistyksen ja ammatti- 
sivistyksen on siis täy- 
dellisesti — sulauduttava 
yhteen. Ellei konelatoja 
omaa oikeata istumis- 
tapaa, häneltä useim- 
massa tapauksessa jää 
hyvän konelatojan mai- 
ne saavuttamatta. 
Aloittelijalle on sanot- 
tava, että hänen on va- 
rottava kumaraa asen- 
toa, joka nopeasti väsyt- 
tää ja saattaapa viedä 
terveydenkin. Hänen on 
nojattava selkäänsä tuo- 
lin selkänojaa vasten. 


Tuolin on oltava oikealle 


Oikea istuma-asento. Tuolikin on 
tärkeä tekijä istuma-asentoon nähden. 
Nykyaikainen funkistuoli, jolla latoja 
istuu, joustavan, eteenpäin kallistu- 
van selkänojansa ja eteenpäin kohoa- 
van istuimensa ansiosta suorastaan 
pakottaa latojan istumaan selkä 
suorana. 


päin hieman vinossa asennossa pienaakkosten edessä. Hän 


ei saa korottaa tuolia liian korkealle. Hänen on ennen 


kaikkea kiinnitettävä erikoista huomiota oikeaan istumi- 


seen ja molempien käsien jokaisen sormen käyttöön. 


Kädet on pidettävä vapaasti ja mukavasti mahdolli- 

simman alhaalla näppäimistön päällä. Vasemman käden 
on oltava vapaassa asennossa eniten käytettyjen pien- 
aakkosten päällä ja oikean on annettava hoidella oikeata 
puolta eli sitä aluetta, joka näppäinpöytäpiirroksessa on 


erotettu pisteviivoituksella. 


Latomistapa 

Sormiemme liikehtiminen näppäinpöydällä muodostaa 
tärkeimmän osan työskentelyssämme. Järkiperäisellä sor- 
mittelulla kehitetään latomisnopeutta. Meille on annettu 
ohjeita, joissa opetetaan, että yksi tärkeimmistä edelly- 
tyksistä on, että oikealla tavalla käsitellään näppäimiä. 
Erikoisen nopeuden saavuttamiseksi tulee näppäinten kä- 
sittely tapahtua järjestelmällisesti molempia käsiä käyt- 
täen ... käsien on liikuttava matalalla, aivan näppäin- 
pöydän päällä; peukaloita ja kolmea ensimmäistä sormea 
kummastakin kädestä käytetään. Vasemman käden tulee 
työskennellä pääasiallisesti piirroksen pisteviivauksen 
osoittamalla alueella. Näppäinten kosketus tapahtuu ke- 
vyesti, mutta varmasti; ainoastaan sormiliikkeillä eikä 
voimalyönneillä . .. Latojan on opittava vaistomaisesti 
tuntemaan ja löytämään näppäimet lukiessaan käsikir- 
joitusta ... Sormet on opittava pitämään tasaisessa liik- 


keessä sekä varottava, ettei lyönti tapahdu liian ylhääl- 

tä... Työskentely tulee tapahtua tasaisesti eikä hosuen 
rivi tai pari ja sitten taas syystä tai toisesta keskeyt- 
täen . . . Mustat näppäimet on opittava koneellisesti tun- 
temaan ja pikaisella silmäyksellä numero tai suuraakko- 
nen löydettävä. Hallitakseen näppäinpöytää konelatojan 
on totuttava latomaan niin, ettei hänen tarvitse ali- 
tuiseen pitää silmiään liikkeessä käsikirjoituksen ja näp- 
päinpöydän välillä, vaan niin paljon kuin suinkin edelli- 
sessä, sillä kuta paremmin hän oppii tuntemaan näppäin- 
pöydän ulkoa, sitä suuremmaksi kasvavat hänen saavutuk- 
sensa. Hänen tulee koko tarmollaan totuttautua latomaan 
ei ainoastaan nopeasti, vaan myöskin virheettömästi, sillä 
virheettömästi latominen on suurin ajansäästö.” 

Viisaita ja opettavia ohjeita, joita olisi noudatettava. 
Ne ovat tuiki tarpeellisia vasta-alkajille sekä myös niille 
konelatojille, jotka eivät ole niihin aikaisemmin syven- 
tyneet. 

Jokainen konelatoja tietenkin tahtoisi omaksua lato- 
mistavan, joka soisi hänelle mahdollisuuden toteuttaa ns. 
kymmensormijärjestelmää. Mutta kymmensormijärjes- 
telmän sääntö: lyö aina samaa näppäintä samalla sor- 
mella? ei oikein sovellu meikäläisiin oloihin. Jos me suo- 
malaiset, joiden on pakko käyttää joko amerikkalaista tai 


saksalaista näppäinpöytää, haluamme toteuttaa jonkin- 

Amerikkalainen sormitusjärjestelmä. Pisteviiva osoittaa vasemman ja 

oikean käden rajaa. Numerot näppäinten yläpuolella osoittavat sormi- 
tuksen: 1. peukalo, 2. etusormi, 3. keskisormi, 4. nimetön ja 5. pikku- 


sormi. 


laista kymmensormijärjestelmää, on oikean käden tul- 
tava vasemman avuksi! 

Orjallisesti noudattamalla esim. amerikkalaista sormit- 
telua, joka määrää kummallekin kädelle omat alueensa 
(vasemman käden sen mukaan on huolehdittava kiilasta 
ja kahdeksasta ensimmäisestä näppäimestä ja oikean 
käden kaikista muista), joutuu vasen käsi suomen kieltä 


ladottaessa rasittumaan liikaa. (Havainnollistakaamme se 

esim. lauseella: Ahne sanaa en osaa aina sanoa siten, etten 
toisinaan antaisi ahneelle aihetta ottaa sanontaani — ke- 
humiseksi!”) Mutta jos esim. oikean käden etusormella 
lyömme vasemman alueella olevia h- ja s-kirjaimia silloin, 
kun vasen käsi työskentelee alhaalla, ja oikean käden peu- 
kalolla n-kirjainta, kun vasen käsi työskentelee ylhäällä 
jne., helpotamme vasemman käden työskentelyä tuntu- 
vasti. 

Meidän olisi siis kyettävä luomaan itsellemme sellainen 
latomistapa, jossa jokainen lyönti olisi säännöstelty, niin 
että eri lyönnit muodostaisivat kauniita lyöntisarjoja, sel- 
laisia, joitten ei tarvitse olla sopusoinnussa amerikkalai- 
sen ja saksalaisen kymmensormij ärjestelmän kanssa, 
mutta joista kuitenkin olisi kaikonnut meikäläisille kone- 
latojille sangen ominainen takominen, nykiminen ja hyp- 
pelehtiminen. 

Rivilatomakoneessa työskentelevällä konelatojalla on 
omat vaikeutensa. Hänhän ei saa näppäinpöydästään 
sitä tukea, joka etu on esim. monotyyppikonelatojalla. 
Pieninkin linotyyppinäppäimen kosketus panee heti koko 
näppäinkoneiston käyntiin. Ja estääkseen tätä hänen kä- 
tensä on oltava ilman tukea näppäimen yläpuolella. Tästä 
tuen puutteesta johtuukin, ettei linotyyppikonelatoja, 


joka käyttää työskentelyssään monisormijärjestelmää, 


13 


voikaan lyödä näppäimiä sormenpäillä siten kuin kone- 
kirjoittaja ja monotyyppikonelatoja, vaan hänen on kä- 
siteltävä näppäimiä samalla tavoin kuin pianisti ja otet- 
tava rannekin avukseen. Ja koska rannekin on liikekan- 
nalla, merkitsee se sitä, että koko käden olkapäätä myö- 
ten on silloin tällöin hieman liikuttava lyöntiä tehdessä. 
Saadakseen siis tuohon tukea vailla olevaan liikkeeseen 
rytmiä ja tyyliä, suomalaisellakin linotyyppikonelatojalla 
täytyy olla lähtökohta, johon hän nojaa. Tuoksi lähtö- 
kohdaksi hyvällä syyllä voisimme omaksua amerikkalai- 
sen latomisjärjestelmän niine muutoksineen kuin edellä on 
sanottu. 

Kun siis erehtymättömän päteviä ohjeita suomalaisille 
kymmensormijärjestelmää haluaville konelatojille ei voida 
antaa, on tässä vain tyydyttävä sanomaan, että kuta 
useampia sormia otamme avuksemme, sen helpommin 
liikehtivät kätemme näppäinpöydällä! 

Latomistavasta puhuttaessa olisi mainittava myös 
latomissäännöistä, sillä useat konelatojat tekevät run- 
saasti jakovirheitä, sulkevat rivit huolimattomasti jne. 
Mutta kun Osuuskunta Kirjapainotaidon kustantamassa 
”Latomissäärmöt?-vihkosessa selitetään, miten on ladot- 


tava, kehoitetaan asianomaisia hankkimaan se itselleen. 

Linotypen eri osat 

Seuratessamme matriiseja ja kiiloja käsittävän rivin lii- 
kettä havaitsemme, että nykyaikaisen rivilatomakoneen 
muodostavat seuraavat kolme pääosaa: näppäinkoneisto, 
valinkoneisto ja purkajakoneisto. Itsctoimivasti työskente- 
levät sekä valin- että purkajakoneistot, kun taas näppäin-. 
koneisto on konelatojan hallittavissa. Kuta nopeampi 
konelatoja näppäinkoneistoa hoitelee, sen liukkaammin 
ja sitä vinhemmin matriisitkin makasiinista kiertokäyn- 
nilleen valin- ja purkajakoneistoihin pyrkivät. Kun näp- 
päinkoneiston toiminta on tahtomme ja käsiemme va- 
rassa, meidän pitäisi päästä selville sen eri osien yhteis- 
työstä, jotta sen tuntemuksen nojalla voisimme saada 
työntekomme sujuvammaksi ja vähemmän ponnistuksia 
vaativaksi. Tätä silmällä pitäen käymme nyt tutkimaan 


näppäinkoneiston eri osien toimintaa. 


Näppäinkoneiston toiminta 

Piirroksen avulla toteamme näppäinkoneiston työsken- 
telyn seuraavanlaiseksi: Painaessamme näppäintankoa 
nostaa se vastapainon avulla kulmavipua, jonka yläsa- 
karalla epäkeskonkehyksen toinen pää lepää, jolloin, kun 
kulmavipu on liikahtanut, epäkesko painuu jatkuvassa 


liikkeessä olevaan kumirullaan, joka pyörimisellään pa- 

nee epäkeskon hampaittensa avulla liikkeelle. Epäkeskon 
liikkeestä johtuu, että epäkeskonkehyksen toinen pää 
kohoaa ja tuolla kohoamisellaan panee vipulaitteen pitkän 
tangon avulla työntämään makasiinin lukossa olevaa apu- 
vipua ylöspäin, jolloin taaimmainen matriisinpidättäjä- 
tappi kohoamisellaan pidättää sen yläpuolella olevia mat- 
riiseja sen ajan, minkä ensimmäinen matriisinpidättäjä- 
tappi on tarvinnut päästääkseen alaspainumisellaan mat- 
riisin putoamaan makasiinista. Kun sitten ensimmäinen 
matriisi on poistunut makasiinista, palaavat molemmat 
matriisinpidättäjätapit paikoilleen, jolloin taaimmainen 
tappi päästää seuraavan matriisin ohitseen odottamaan 
putoamiskäskyä. Epäkeskon liikkeen avulla laskeutuu 
epäkeskonkehyskin paikoilleen kohti kulmavipua, joka 
taas vastapainon avulla on päässyt lepoasentoonsa. 

Jos matriisi, jolle sormellamme olemme antaneet vih- 
jauksen, ei tipu”, on tutkittava, olisiko matriisi väänty- 
nyt, matriisien kannoissa kohoutumia (lyötävä takaisin 
vasaralla), epäkeskon jousi liian heikko, kumirullat kulu- 
neet, epäkesko juuttunut kiinni (siinä tapauksessa puh- 
distettava ja öljyttävä), makasiinin kanava tai matriisi 
likainen. 

Jos näppäintä painamalla makasiinista putoaa yhden 


sijasta useampia matriiseja, tutkittava, olisiko näppäin- 

Jousi 


Pidättäjä- 
vipu 
Pidättäjä- 
tappi 
Apuvipu 
Pitkätanko 
Kamman 
piikki ja 
pidättäjä 
nasta > 
Epäkesko 
Epäkesk E 
| + Kulmavipu 
Kumirulla 
Näppäin ip Vastapaino 


Näppäin- 
tanko 


Saksalaisen Linotypen malli 8 näppäinkoneisto 

tanko vääntynyt, pitkätanko tai vastapaino juuttunut 
kiinni, epäkeskossa oleva pidättäjänasta kulunut tai kat- 
kennut, epäkeskon pidättäjävipu likainen tai vahingoit- 
tunut, kamman piikki katkennut jne. 

Jos matriisit tulevat kokoojaan väärässä järjestyk- 
sessä, on tutkittava vaikuttaako siihen hätiköivä lato- 
mistapamme, ottaako matriisi kiinni etulevyn ohjaaja- 
seinämiin, takertuiko se matriisinkuljetushihnaan, tai 
jos ne jäävät makasiinin suulle: onko matriisi, epäkesko 
tai makasiini likainen, kumirulla kulunut jne. (Säästä- 
väisyyttä noudattaen voidaan leikata esim. kumirullasta 
kulunut kohta pois ja panna sen tilalle uusi kumirullan 
pätkä.) Ja kun vielä mainitsemme, että kaikki ne kohdat, 
joissa matriisit liikkuvat, on pidettävä puhtaina, jotta 
matriisit voisivat vaivatta pudota kokoojaan, voimme- 


kin siirtyä seuraavaan vaiheeseen. 


kokooja 

Matriisien pudotessa makasiinista kokoojaan on nii- 
den päästävä sinne vapaasti ja tasaisesti siinä järjes- 
tyksessä kuin ne on siihen tarkoitettu. Niiden täytyy 
saada sivuuttaa etulevy nopeasti ja vahingoittamatta 
itseään. 


Kiinteä etulevy on täsmättävä min, että kitka matrii- 

sien pudotessa on mahdollisimman vähäinen. Mikään etu- 
levyn osa ei saa vahingoittaa matriiseja. Etulevyssä ole- 
vat ohjaajaseinämät, joitten välistä matriisit putoavat 
matriisinkuljetushihnaan, on täsmättävä etulevyn molem- 
min puolin olevista täsmäysruuveista siten, etteivät ne 
matriisit. jotka ovat lähimpänä ohjaajia, esty putoamasta. 

Matriisinkuljetushihnan, joka kuljettaa matriisit ko- 
koojaan, on oltava saumaton ja tarpeeksi kireä, jotta se 
voisi virheettömästi työskennellä kuljetustyössään. Hih- 
naa, kuten tiedämme, voidaan löysätä ja kiristää ylim- 
mäisen kuljetusrattaan avulla. Ei kai tarvinne sanoa, että 
hihna on silloin tällöin pestävä bensiinillä, jotta matriisit 
säilyisivät mahdollisimman kauan puhtaina. 

Kynnys, jonka alta matriisit putoavat ja joka ohjaa 
kiilojakin kokoojaan, on asennoitava niin, että paksuinkin 
matriisi pääsee esteettömästi sen alta kokoojaen. 

Kokoojan yhteydessä oleva tähtipyörä on pidettävä 
toimintakykyisenä, jotta matriisit ja kiilat sen avulla pää- 
sevät järjestymään kokoojaan. 

Kitkajousessa tähtipyörän takaosassa on oltava niin 
suuri voima, että tähtipyörä voi kuljettaa matriisiriviä 
vakavasti ja varmasti eteenpäin, mutta ei kuitenkaan 
niin voimakas, ettei se pysähdytä tähtipyörää silloin, kun 


kokoojaan on tullut yksi tai kaksi matriisia liikaa. Tähti- 

pyörän kuluessa on kierrettävä leveydenmuuttajalait- 
teessa olevaa ruuvia vastaavasti sisäänpäin, koska muu- 
ten tulee ladottua liian tiukkoja rivejä, ja silloin voivat 
matriisien kannat rikkoutua riviä valettaessa. 

Kokoojakiskon sormen ja tähtipyörän välinen matka 
ei saa myöskään ylittää sitä leveyttä, jota kulloinkin 
ladotaan. 

Jos kokoojan jousien toiminnassa huomataan sellaista 
epätäydellisyyttä, että matriisit kokoojaa nostaessamme 
pyrkivät putoamaan lattialle, on ne tietysti uusittava. 

Kokoojaan ja tähtipyörään ei saa päästää öljyä, sillä 
jos ne siinä uiskentelisivat, on kaikki se työ, minkä olemme 
matriisien ja makasiinin puhdistukseen uhranneet, ollut 
aivan turhaa. Mutta jos niitä joka päivä bensiiniin kostu- 
tetulla rätillä puhdistamme, huomaamme, miten matrii- 
sien ja makasiinin puhdistusaikojen välimatka pitenee, 
niin että meidän ei tarvitse tuota ikävää puhdistustyötä 
suorittaa kuin kerran, kaksi tai korkeintaan kolme kertaa 
vuodessa, riippuen niiden käytöstä. 

Kokoojakiskossa on vielä jarrulaite, joka estää kokoo- 
jaa luisumasta taaksepäin latomisen aikana. Jarrulaitteen 
jouset ynnä siihen kuuluvat muut osat on siis pidettävä 
kunnossa, jotta kokoojakisko vapisematta työntyisi eteen- 


päin ja jaksaisi jälleen palata takaisin, kun kokooja on 

nostettu matriisinkuljetusvaunun pitkän ja lyhyen sor- 
men väliin, jossa ne vipuvarren välityksellä joutuvat 


ensimmäiseen elevaattoriin. 


Painoepäkeskot 

Helpottaaksemme tutkimusmatkaamme latomakoneen 
eri osien parissa meidän on välillä syvennyttävä kat- 
selemaan painoepäkeskojen toimintaa. — Käveltyämme 
latomakoneen taakse ja aloittaessamme laskemisemme 
oikealta, havaitsemme pääakseliin yhdistettyjen paino- 
epäkeskojen toiminnan seuraavaksi: 

Ensimmäinen on ensimmäisen elevaattorin epäkesko, 
joka painaa matriisirivin valinmuotin tasalle ja sen jäl- 
keen nostaa sen elevaattorien yhtymäkohtaan. 

Toinen on matriisintyöntäjän kolmiomainen kaarre, 
jonka avulla matriisintyöntäjä työntää matriisit toisesta 
elevaattorista purkajaan. 

Kolmas on valinpyörän käyttöpyörä, joka hammas- 
tuksensa ja luisupintojensa myötävaikutuksella käänte- 
lee valinpyörää asennosta toiseen. 

Neljäs on rivinsulkijaepäkesko, joka säätää 2. rivin- 
sulkijavivun liikkeet ja samalla myötävaikuttaa pihti- 
penkin vasemman leuan siirtymiseen täsmälliselle levey- 


delle. 

Viides on myös rivinsulkijavivun epäkesko, joka mää- 
rää 1. rivinsulkijavivun liikkeet. 

Kuudes on toisen elevaattorin epäkesko, jonka väli- 
tyksellä toinen elevaattori vie matriisit elevaattorien 
yhtymäkohdasta purkajaan. 

Seitsemäs on kattilan männän epäkesko, joka panee 
männän syytämään metallia sylinterin, kattilan kaulan ja 
suun kautta valinmuottiin. 

Kahdeksas on kattilan epäkesko, johon on kiinnitetty 
2 teräskappaletta, joista lyhyempi suorittaa matriisirivin 
tasauksen ja pitempi lopullisen puristuksen. 

Yhdeksäs on sekä valinpyörän epäkesko että käyttö- eli 
vetopyörä, joka pitää koko valinkoneiston käynnissä. — 
Valinpyöräepäkesko työntää valinpyörän luisukiskoa 
eteenpäin, jotta valinpyörä voisi asemoitua sille kohdalle, 
missä sitä matriisirivi on odottamassa. — Kun rivi on 
valettu, vetäytyy valinpyörä epäkeskon liikkeen avulla 
taaksepäin, jotta rivi irtautuisi matriiseista, ja vastaa- 
vanlaisen liikkeen avulla työntää sitä jälleen eteenpäin, 
avustaen siten rivintyöntäjää työntämään rivin sivute- 
rien lomitse rivilaivaan, minkä jälkeen valinpyörä epä- 
keskon liikkeen avulla asemoituu lepoasentoonsa. Tämän 
valinpyöräepäkeskon ja vetopyörän yhteydessä on vielä 


se epäkesko, joka vetää kattilankin takaisin sen jälkeen, 

Painoepäkeskot 


A ensimmäisen elevaattorin epäkesko, B matriisintyöntäjän kaarre, C 

valinpyörän käyttöpyörä, D 2. rivinsulkijavivun epäkesko, E 1. rivin- 

sulkijavivun epäkesko, F toisen elevaattorin epäkesko, G kattilan män- 

nän epäkesko, H kattilan epäkesko, 1 valinpyörän epäkesko ja käyttö- 
eli vetopyörä, K rivinkuljetus- ja kiilanvetäjäepäkesko. 


kun rivi on valautunut, sekä rivin ulostyöntöön vaikut- 
tava hakanen. 

Kymmenes on rivinkuljetus- ja kiilanvetäj äepäkesko, 
joka vipuvarsien välityksellä kuljettaa matriisirivin ensim- 
mäiseen elevaattoriin edestakaiselle käynnille ja vetää kii- 


latkin takaisin kiilakastiin. Tämä epäkesko, jossa on sekä 

pysähdyttäjä- että varmuusjarrulaitteet, aukaisee sen var- 
muushaan, jonka tehtävänä häiriön sattuessa on estää 
toista elevaattoria putoamasta alas elevaattorien yhtymä- 
kohtaan. 

Mutta miten latomakone toimii kuljettaessaan mat- 
riisiriviä, siitä saamme oivallisen näytteen, kun matrii- 
seja ja kiiloja sisältävän rivin nostamme kokoojineen 
rivinkuljetusvaunun lyhyen ja pitkän sormen väliin, jol- 
loin rivinkuljetusvaunu vapautuessaan kokoojaa nostaes- 
samme vie matriisit ensimmäiseen elevaattoriin ja panee 
samalla koneen käyntiin. 

Ensimmäinen elevaattori painuu silloin alas ja vie saa- 
mansa matriisi- ja kiilarivin valinmuotin tasalle, jolloin 
myös valinpyörä asemoituu sille kohdalle, missä sen va- 
lausta suoritettaessa tulee olla. 

Valinpyörä, työntyessään eteenpäin, jättää vielä noin 
1/, mm:n raon matriisirivin ja valinmuotin väliin. 

Pihtipenkin vasemmalla puolella oleva leuansulkijavipu 
kohoaa sulkien pihtipenkin vasemmanpuoleisen leuan 
ja leuan- ja rivinsulkijavivut palaavat paikoilleen, jotta 
matriisit vapautuisivat liian aikaisesta puristuksestaan. 

Ensimmäinen elevaattori kohoaa hieman suorittaak- 
seen matriisirivin tasauksen ylöspäin, jotta kuviot tuli- 


sivat linjaan. 

Välittömästi tämän jälkeen epäkeskon lyhyempi teräs- 
kappale työntää kattilan hetkeksi valinpyörää ja sen 
välityksellä matriisiriviä vasten suorittaen siten matriisi- 
rivin sivuttaistasauksen, jotta kirjainkuviot tulisivat yhtä 
korkeiksi valettavassa rivissä, ja sen jälkeen kattila vielä 
vetäytyy hieman taaksepäin helpottaakseen toista sulke- 
mista. 

Leuansulkijavipu kohoaa nyt toisen kerran ja sulkee 
lopullisesti pihtipenkin vasemmanpuoleisen leuan sille le- 
veydelle, jolle se on asennettu, ja samalla tapahtuu viimei- 
nen puristus siten, että kiilannostajalaite kohottaa kiiloja 
suoraan ylöspäin niin korkealle, että rivi tulee varmasti 
suljettua. 

Kattilakin tulee jälleen eteenpäin ja tullessaan työntää 
valinpyörää puristuksessa olevaa matriisiriviä vasten, 
jolloin männänvarmistin auetessaan päästää männän 
painamaan metallia kattilan kaulan ja suun kautta volin- 
muottiin, jossa rivi valautuu. 

Ensimmäisen elevaattorin liikehtiminen vapauttaa mat- 
riisien kannat puristuksesta, jolloin kattila ja valinpyörä 
vetäytyvät taaksepäin, ja rivi irtautuu matriiseista. 

Valinpyörä siirtyessään taaksepäin seisahtuu sen ajan, 
minkä kattila tarvitsee lähtökohtaansa palatessaan, jol- 


loin rivikin irtautuu kattilasta. 

Tämän jälkeen valinpyörä pyörähtää 3/, kierrosta va- 
lettu rivi mukanaan ohi pohjaveitsen, joka puhdistaa ri- 
vin pohjan, ja seisahtuu sivuterien eteen valmiiksi häädet- 
täväksi; samalla kohoaa ensimmäinen elevaattori ja kul- 
jettaa matriisit molempien elevaattorien yhtymäkohtaan. 
Yhtymäkohdassa oleva työntäjä työntää matriisit toiseen 
elevaattoriin ja palaa hetkeksi takaisin, jotta toinen ele- 
vaattori saa vapaasti anastaa matriisit yhtymäkohdasta, 
johon kiilat jäävät odottamaan kiilanvetäjää. 

Kun valettu rivi on tarpeeksi jäähtynyt valinmuotissa, 
työntää rivintyöntäjälehti rivin sivuterien lomitse rivi- 
laivaan, jolloin ensimmäinen elevaattori laskeutuu lepo- 


paikalleen ottamaan vastaan uutta matriisilähetystä; 


samalla kun toinen elevaattori nostaa matriisit purkajan 


kiskon suulle, matriisintyöntäjä vetäytyy ulospäin saa- 
dakseen itselleen työntövoimaa purkajanporttia kohti. 

Kiilannostajalaite laskee hieman ja auttaa rivintyön- 
täjää pysymään paikoillaan, jotta rivi pääsisi vapaasti pu- 
toamaan rivilaivaan eli -hakaan. 

Ja kun kone on asemoitunut paikoilleen, painaa mat- 
riisintyöntäjä matriiseja purkajaan, jossa matriisinnostaja 
nostaa yksitellen matriiseja niihin Kilon: jotka kuljet- 
tavat matriiseja omien kanaviensa lomitse takaisin makasii- 


niin odottamaan uutta käskyä ikuiselle kiertokäynnilleen. 

Matriisien kulkutie ensimmäiseen elevaattoriin 

Ladottuamme rivin matriiseja ja kiiloja kokoojaan nos- 
tamme sen aina sillä kädellä, jota emme tarvitse seuraavaa 
lyöntiä varten, matriisinkuljetusvaunun lyhyen ja pitkän 
sormen väliin, jolloin kokoojan takana oleva hakanen 
pitää kokoojaa ylösasennossaan niin kauan, kunnes luisu- 
pinnassa oleva kuljettaj akisko vapauttaa matriisit kokoo- 
jasta ja vie ne ensimmäiseen elevaattoriin. Kuljetusvau- 
nun kiskohan lähtee liikkeelle, kun kokoojan takana oi- 
kealla puolella oleva nasta on kohottanut sitä luisupin- 
tojen yläpuolella olevaa pidättäjähakasta, joka toimii 
kuparisen jousen avulla. 

Kun kuljetusvaunu pyrkii ensimmäiseen elevaattoriin, 
täytyy sen päästä sinne niin vapaasti, etteivät sen sormet 
hankaudu välikanaviin. Jättäessään matriisit ensimmäi- 
seen elevaattoriin kuljetusvaunun on päästävä takaisin 
niin pitkälle, että sen lyhyt sormi asemoituu pidättäjä- 
hakasen oikealle puolelle; muuten kokoojaa nostaessamme 
siinä oleva viimeinen matriisi voi luiskahtaa kuljetusvau- 
nun lyhyen sormen oikealle puolelle — ja silloinhan sano- 
tun rivin lähettämisestä ei tule mitään, koska viimeinen 
matriisi joko putoaa permannolle tai jää roikkumaan. 

Rivinkuljetusvaunun takaisintulo täsmätään siten, 


että sen lyhyt sormi vedetään pidättäjäjousen taakse. Sen 


21 


jälkeen aukaistaan ne ruuvit, jotka pitävät kiinni rivin- 
kuljetusvaunun vipua siinä vipuvarressa, jossa ilmapum- 
pun tankokin lepää, ja käännämme vipuvartta siten, että 
vipuvarressa oleva rulla lepää kymmenennen epäkeskon 
lähinnä korkeimmassa kohdassa, sekä kierrämme ruu- 
vit jälleen kiinni. 

Rivinkuljetusvaunun on päästävä vasempaan päin 
kulkiessaan niin pitkälle, että sen lyhyemmän sormen 
vasen puoli on n. 1 mm:n verran ensimmäisen elevaatto- 
rin pidättäjäjousien sisäpuolella. Sen kulkua vasempaan 
rajoittaa luistikanavan loppupäässä oleva täsmäysruuvi 
ja sen kulkunopeutta säädetään ilmapumpun päällä ole- 
van ilmareiän avulla. Aukaisemalla ruuvi ja sen alla ole- 
vaa levyä siirtämällä rivinkuljetusvaunulle saadaan kul- 
loinkin haluttu nopeus. Liian nopeoa vauhtia on kuiten- 
kin vältettävä. 

Silloin, kun rivinkuljetusvaunun edestakainen kulku 
ensimmäiseen elevaattoriin häiriytyy, rivinkuljetusvau- 
nua kuljettavan vipuvarren täytyy päästä irti tapista, 
joka on rivinkuljetusvaunun takaosassa. Sen vuoksi rivin- 
kuljetusvaunun vipuvartta ei saa yhdistää rivinkuljetus- 
vaunuun esim. rautalangalla, vaan on huolehdittava, että 
jousi. joka on rivinkuljetusvaunun vipuvarren päässä, on 


aina siinä vireessä, että se häiriön tapahtuessa pääsee 

irtautumaan rivinkuljetusvaunusta. Sen takaisinkytkentä 
suoritetaan siten, että ruuvimeisselillä kohotetaan vivun 
päässä olevaa jousta ja toisella kädellä sovitetaan rivin- 
kuljetusvaunun takaosassa oleva tappi vivun päässä ole- 


vaan uraan. 


Koneen käynti 

Matriisirivin päästyä ensimmäiseen elevaattoriin kone 
alkaa käydä, kun pysähdyttäjälevy, joka on sijoitettu 
koneen takana olevaan kymmenenteen painoepäkeskoon, 
työntyy sivuun rivinkuljetusvaunun apuvivussa olevan 
rullan avulla. ; 

On luonnollista, että kone ei saa päästä käyntiin ennen 
kuin viimeinenkin matriisi on sijoittunut ensimmäisen ele- 
vaattorin leuoissa olevien pidättäjäjousien sisäpuolelle. 
Jos osa matriiseista jää pidättäjäjousien ulkopuolelle, 
koneen toiminta matriisien pudotessa häiriintyy ja saa 
aikaan suuriakin vahinkoja. 

Koneen täsmällinen käyntiinlähtö määrätään pysäh- 
dyttäjäkielekkeeseen (kts. kuv. s. 31) kiinnitetyn täsmäys- 
levyn ja kielekkeessä olevien kahden äärimmäisen ruu- 
vin avulla. Jos koneen käyntiinlähtö on liian aikainen, 


siirretään levyä mainittujen ruuvien avulla lähemmäksi 

kielekettä, ja jos se on liian myöhäinen tai ei tapahdu 
lainkaan, menetellään päinvastoin. 

Jotta paremmin päästäisiin pysähdyttäjäkielekkee- 
seen käsiksi, annetaan koneen pyörähtää n. 3/, kierrosta 
eteenpäin. (Koneen käynnin määrää myös automaat- 
tinen pysähdyttäjälaite, josta selostus elevaattorien yh- 
teydessä.) 

Pysähdyttäjäkielekkeen täsmäyslevyn tulee olla asen- 
noitu siten, että matriisirivin ollessa täydellisesti perillä 
ensimmäisessä elevaattorissa kieleke on siirtynyt n. 1 
mm:n yli ylemmän kytkijävivun oikean reunan. Koneen 
normaaliasennossa tulee pysähdyttäjäkielekkeen levätä 
n. 6 mm:n leveydeltä ylemmän kytkijävivun päällä. Vii- 
meksi mainittu täsmäys suoritetaan kielekkeen keskim- 
mäisen ruuvin avulla. 


Kun kone on käynnissä, pitäisi vetoakselissa olevan 


-laipan ja haarukan välissä olla noin 2 mm:n rako, joka 


täsmätään ylemmän kytkijävivun ruuvista. Jos haarukka 
koneen käydessä lepää kiinni laipassa, ei hankauskytki- 
men jousi voi tarpeeksi painaa kenkiä hihnapyörän sisä- 
pintaan, joten kytkinlaite ei myöskään toimi virheettö- 
mästi. Sen vuoksi tuo 2 mm:n rako laipan ja haarukan 
välissä on välttämätön. 


Hankauskytkimen kenkien nahan paksuus määrätään 

Pysähdyt- 


Kiinnitys- 
täjäkieleke 


TUUVI 


= Kytkijä- 
kieleke Täsmäys- 
levy 
Ylempi 
kytkijä- 
E Täsmäys- 
ruuvi 
: Ylempi 
Alempi yhdys- 
kytkijä- tanko 
vipu 
Alempi 
—yhdyss 
| tanko 
Haarukka- 
kytkijä- 
vipu 
Ra 
MAI PE 


mi) ja m. 
siten, että koneen ollessa käyntiasennossäan liikkuvan 


laipan vasemmanpuoleisen sivun ja vetopyörän laake- 
rin oikeanpuoleisen sivun väliin jätetään n. 12 mm:n 


rako. 
Jos kenkien nahat ovat liian paksut, vaikuttavat ne 


haitallisesti automaattisen pysähdyttäjälaitteen toimin- 

taan aiheuttaen koneen liian myöhäisen pysähtymisen, 
jolloin matriisinkorvat liian tiukassa rivissä voivat rik- 
koutua. 

Hankauskytkimen täsmäykseen palaamme rivin ulos- 


tulosta puhuttaessa. 


Ensimmäinen elevaattori 

Ne ensimmäisen elevaattorin urat, joissa matriisien kor- 
vat liikkuvat, on, silloin kun elevaattori ottaa vastaan 
matriisirivin, oltava 1/, millimetrin verran alempana väli- 
kanavien uria, jotta matriisirivi pääsisi helposti ensimmäi- 
seen elevaattoriin. Tämä säädetään ponnahdusjousesta, 
joka sijaitsee ensimmäisen elevaattorin ja sen nostaja- 
vivun välissä — siis elevaattorin alaosassa, 

Kääntämällä niveltä vasemmalle painuu elevaattori alas 
ja kääntämällä oikealle, se ymmärrettävästi kohoaa. Put- 
ken sisässä on kierrejousi, jonka on oltava niin voimakas, 
että se pystyy kannattamaan elevaattorin painoa. 

Elevaattorin takimmaisen leuan on oltava etummaisen 
kanssa samalla tasolla ja on niiden tasoa silloin tällöin tar- 
kistettava varsinkin ruiskutuksen jälkeen, koska leukoi- 
hin on silloin voinut päästä metallia. 

Leukojen välin on oltava paperin paksuuden verran 


leveämpi kuin matriisi, jotta matriisi helposti pääsisi 

sinne ja sieltä pois. Jos sanottujen leukojen väli on liian 
pieni, painuu matriisi leukojen väliin niin, etteivät kiilat 
kykene kunnollisesti sulkemaan riviä. Leukojen väli ei 
tietenkään saa olla liian suurikaan, koska matriisit voi- 
vat silloin helposti tipahtaa leukojen välistä, ennenkuin 
ne ovat päässeet toiseen elevaattoriin — ja niin ollen 
ne voivat siinä rikkoutua. 

Elevaattorin leukojen välissä olevan haarukan velvol- 
lisuutena on pitää matriisit ensimmäisessä elevaattorissa, 
jotta ne eivät pääse sieltä putoamaan, kun elevaattori 
kohoaa molempien elevaattorien yhtymäkohtaan. Haa- 
rukka asennetaan rivin leveyden mukaan niin, että se 
lepää 1 mm:n verran vasemman pihtipenkinleuan vasem- 
malla puolella, jottei matriisirivi valettaessa painaisi haa- 
rukkaa, vaan leukoja vastaan. 

Elevaattorissa leukojen oikeassa päässä olevat pidättä- 
jäjouset on pidettävä yhtä pitkällä leukojen sisäpuolella 
ja samoin on niiden oltava yhtä vahvat, koska muussa 
tapauksessa matriisit voivat sijoittua leukojen väliin vi- 
nosti, ja silloin on tarjolla se vaara, jota ammattikielellä 
sanotaan ruiskutukseksi. 

Itse elevaattorin on oltava vain ajatuksen verran erossa 
siitä välikanavasta, josta matriisit tulevat ensimmäiseen 


elevaattoriin, niin etteivät ohuet matriisit ja kiilojen kor- 

vat pääsisi elevaattoriin menomatkallaan painumaan nii- 
den väliin ja taittumaan. - 

Elevaattorin leukojen alaosassa oleva liikkuva mat- 

—riisikannatin eli niin sanotun lihavanpudottajakiskon iäy- 
tyy olla helposti liikkuva. Sen vuoksi sen ulkonevia vipuja 
on joka päivä öljyttävä, jotta ne eivät kuluisi koskettaes- 
saan niitä teräskappaleita, jotka ovat elevaattorien yhty- 
mäkohdassa. 

Silloin, kun elevaattori on alimmalla kohdallaan valin- 
muotin edessä, täytyy matriisien alimmaisten kantojen 
yläosan ja valinmuotin täsmättävän uran välillä olla noin 
i mm:n rako senvuoksi, että valinmuotin ura ei vahin- 
goita matriisien kantoja valausta suoritettaessa. Tämä 
täsmätään ala-asennon täsmäysruuvilla, joka on elevaat- 
torin yläosassa ja jonka toinen pää lepää pihtipenkin ylä- 
osassa olevalla tasaisella pinnalla silloin, kun elevaattori 
on ala-asennossaan. 

Jotta ruuvi saataisiin oikealle kohdalleen, lasketaan ele- 
vaattori matriiseineen alimpaan asentoonsa, niin että va- 
linpyörä valinmuotteineen on työntynyt eteenpäin, kier- 
retään ruuvia aukipäin ja pannaan ruuvin alle !/, mm:n 
vahvuinen pellinpala, jonka jälkeen ruuvia kierretään 
niin paljon alaspäin, että matriisien kannat asemoituvat 


valinmuotin uran alapuolelle, minkä jälkeen tietysti 

ruuvi kierretään kiinni pidättäj ämutterillaan. — Tämän 
täsmäyksen jälkeen on myös tarkistettava autom. pysäh- 
dyttäjälaitteen täsmäys, joka on riippuvainen elevaat- 
torin ala-asennon täsmäyksestä, mutta ei päinvastoin. 

Jos elevaattori jonkin häiriön, esimerkiksi liian tiukan 
rivin takia, ei pääse painumaan alimpaan asentoonsa, pai- 
naa valinmuotti matriisien kannat rikki ja aiheuttaa jopa 
ruiskutuksenkin, koska matriisirivi sanotunlaisessa ta- 
pauksessa ei pääse valinmuotin aukon kohdalle niin tii- 
viisti kuin sen pitäisi. 

Ehkäistäkseen tällaisia vaurioita ovat latomakoneteh- 
taat konstruoineet pihtipenkkiin automaattisen pysäh- 


dyttäjälaitteen. 


Automaattinen pysähdyttäjälaite 


Piirroksessa näemme seuraavat osat: Pystysuora tanko, 
joka kulkee pihtipenkin läpi ja jota alapäässä oleva kierre- 
jousi pitää paikallaan; pieni kieleke, joka sivulta päin on 
pantu tangon loveen; puskuritappi (stoppariruuvi) ja sen 
sisässä oleva kierrejousi, joka painaa tapin perusasentoon 
valinpyörän vetäytyessä takaisin, ja täsmäysruuvit. 

Laitteen työskentelystä todettakoon: kun ensimmäinen 
elevaattori laskeutuu valuasentoon, painaa ruuvi tankoa 


alaspäin, niin että kieleke, jonka koneen lepoasennossa 

ollessa on oltava ainakin 1 mm:n verran puskuritapin kär- 
jen yläpuolella,t) painuu saman verran sen kärjen alapuo- 
lelle, niin että puskuritappi valinpyörän painamana pää- 
see vapaasti menemään kielekkeen ohi, ja koneisto, joka 
täten on päässyt käyntiin, saa jatkaa matkaansa. 

Jotta automaattinen pysähdyttäjälaite ei pysähdyttäisi 
konetta tarpeettomasti silloin, kun valinpyörä rivin ulos- 
työntöä varten työntyy eteenpäin, on useammalla kuin 
kahdella valinmuotilla varustettuihin koneisiin täytynyt 
asentaa erikoinen pieni vipulaite, joka sillä hetkellä pai- 
naa alas pysähdyttäjätangon. Vipulaite on asennettu ele- 
vaattorin oikeanpuoleisen luistin taakse, jota vasten 
vivun pienellä rullalla varustettu yläpää lepää, alapään 
levätessä pysähdyttäjätangossa olevalla tapilla. Vipu pitää 
tangon alaspainettuna aina muulloin paitsi silloin, kun 
elevaattori laskeutuu valuasentoon. Kulumisesta joh- 
tuen vipulaite ajanmittaan menettää toimintakykynsä, 
minkä ensimmäisenä merkkinä on, että kone silloin täl- 
löin pysähtyy elevaattorin noustua yläasentoonsa. Tai- 


vuttamalla vipua voidaan vika korjata. 


1 Selvyyden vuoksi on tässä mainittava, että nykyaikaisissa 
amer. Linotypeissä mainittu kieleke koneen lepoasennossa on pus- 
kuritapin kärjen alapuolella, mutta nousee sen yläpuolelle heti, kun 
elevaattori alkaa laskeutua. 

Tangon E 
täsmäysruuvi 


Ala-asennon 


täsmäysruuvi 
Elevaattori- 
luistin 
Tanko N N 
Puskuritappi 
Puskuritappi Kieleke 
Tanko 
Kieleke 
Välivipu 


Automaattinen pysähdyttäjälaite 


Automaattinen pysähdyttäjälaite on täsmättävä siten, 
että se pysähdyttää koneen, esim. silloin, kun olemme 


lähettäneet = sille liian kireän rivin; muutenhan se 

rikkoisi matriisien kannat, josta taas johtuisi hyppivä 
ladelma. 

Piirroksessa olevista täsmäysruuveista voidaan siis jär- 
jestää elevaattorin ja automaattisen pysähdyttäjälaitteen 
toiminta. Elevaattorin yläosassa oleva ala-asennon täs- 
mäysruuvi ei silloin kosketa pihtipenkkiä, kun elevaatto- 
rissa on enemmän matriiseja kuin pihtipenkin leukojen 
leveys edellyttäisi. Ja koska se ei pääse pihtipenkkiin 
saakka, silloin tankokaan ei painu niin alas, että puskuri- 
tappi pääsisi kielekkeen ohi, joten, kun puskuritappi saa 
vastuksen kielekkeestä, kone pysähtyy. Ellei siis puskuri- 
tappia ja siinä olevaa kierrejousta pidetä toimintakykyi- 
sinä, silloin ladelmakaan ei vastaa sitä, mitä sen jo nyky- 
aikana pitäisi olla. 

Elevaattorin yläosassa oleva ruuvi, joka painaa tankoa, 
täsmätään niin tarkasti, että vaikka elevaattori jäisi vain 
1/, mm:n verran ylös, puskuritapin kärki ei pääse liuku- 
maan kielekkeen ohi, joten koneen on pysähdyttävä häi- 
riön sattuessa. Pysähdyttäjälaitteen on myös oltava sellai- 
sessa kunnossa, että se pysähdyttää koneen, ennen kuin 
valinpyörä ehtii työntäytyä matriiseja vasten. Jos mei- 
dän on pyöritettävä konetta taaksepäin silloin, kun tah- 
domme lähettämästämme liian tiukasta rivistä poistaa 


matriiseja, todistaa se vain, että pysähtyminen on hie- 

man myöhästynyt. Myöhästymisen syynä on joko pusku- 
kuritapin lyhentyminen, vääntynyt kytkijätanko, liian 
paksut hankauskenkien nahkalevyt tai yleensä kulumi- 
nen automaattisen pysähdyttäjälaitteen eri osissa. — Jar- 
rulaitteen käsivipua ei käytetä koneen väkivaltaiseen 
liikkeelle panoon, sillä kytkinlaitteen eri osat eivät siedä 


väkivaltaa! 


Toinen elevaaättori 

Toisen elevaattorin tehtävänä on ottaa vastaan matrii- 
sirivi elevaattorien yhtymäkohdassa. Jotta se voisi tuon 
tehtävänsä suorittaa moitteettomasti, täytyy sen kiskoi- 
neen päästä sekä ala- että yläasentoonsa niin, etteivät 
matriisien hampaat tuhoudu. Juuri sen vuoksi elevaatto- 
rien liikehtimistä säännöstelevissä jousissa ei saisi olla lii- 
kaa voimaa. 

Pienempi jousi täsmätään mutteriensa avulla niin, että 
kun elevaattori on yläasennossaan, laitetta voidaan kä- 
dellä helposti käännellä. Kun elevaattori or ala-asennos- 
saan elevaattorien yhtymäkohdassa, pitäisi epäkeskon ja 
epäkeskorullan välissä olla noin 1 mm:n rako eli toisin 
sanoen: lyhyemmän jousen on painuttava hieman kasaan, 
kun elevaattori on yläasennossaan, ja ala-asennossaan 


rulla ei saa levätä epäkeskon päällä. 

Toisen 
elevaatto- 
rin vipu 


Apuvipu 
ja rulla 


Täsmäys- 
ruuvi 


Täsmäys- 
jousi 


Varmuus- 
haka 


Toisen elevaattorin täsmäyskohdat 


Jos suuremmalla jousella, joka painaa rullaa epäkeskoa 
vasten, on liikaa voimaa, kuluttaa se epäkeskoa. Senkin toi- 
mintaa on seurattava sikäli, että katkenneen jousen sijaan 
vaihdamme uuden, jotta meidän ei tarvitsisi kuunnella ele- 
vaattorin loksahtelevaa äännähtelyä sen pyrkiessä yhtymä- 


kohtaan, ja kartamme myös sen liikaa voimakkuutta. 

Toisella elevaattorilla on myöskin varmuushaka, joka 
pitää elevaattorin ylhäällä silloin, kun se jonkin syyn 
takia ei ole päässyt suorittamaan tehtäväänsä, ja joka 
toimii kymmenennen painoepäkeskon yhteydessä. Valvo- 
valla silmällä me tietenkin seuraamme senkin toimintaa ja 


muistamme öljytä sen luisupintoja. 


Ensimmäinen elevaattori yläasennossaan 

Ensimmäisen elevaattorin yläasento täsmätään ruu- 
vista, joka on elevaattorin luisupinnan alapäässä. Jotta 
estettäisiin matriiseja tarttumasta ohjaajakielen ja toisen 
elevaattorin kiskon väliin, on ensimmäinen elevaattori 
täsmättävä täsmäysruuvinsa avulla niin, että matriisit 
kulkiessaan ensimmäisestä elevaattorista toiseen ikään- 
kuin kohoavat noin !/g mm:n verran. 

Elevaattorien yhtymäkohdassa oleva kisko täsmätään 
täsmäysruuviensa avulla niin korkealle, että sen ohjaaja- 
kieleke yläasennossaan on toisen elevaattorin kiskon alim- 
maisen uran kanssa samalla tasolla, niin että se ala-asen- 
nossaan ollen voi auttaa matriiseja toiseen elevaattoriin 
tärvelemättä matriisien hampaita. 

Liikkuvan matriisinkannattaja- eli ns. lihavanpudottaja- 
kiskon on pudotettava matriisit alas ennen kuin elevaat- 


tori on päässyt yläasentoonsa. Missään tapauksessa tuo 

putoaminen eisaa tapahtua niin myöhään, että matriisien 
hampaat koskettavat ohjaajakiskoa. Tätä estääksemme 
on joka päivä öljyttävä niitä vipuja, jotka huolehtivat mat- 
riisinkannattajakiskon liikkeestä. Koska vivut kaikesta 
huolimatta ajanmittaan kuluvat niin, etteivät enää täytä 
tehtäväänsä, on elevaattorin yläohjaajakappaleet tehty 


siirrettäviksi, joten niitä siirtämällä asia on autettavissa. 


Matriisirivinsiirtäjä 

Matriisirivinsiirtäjän tehtävänä on ensimmäisellä liik- 
keellään siirtää matriisit ensimmäisestä elevaattorista 
toiseen ja toisella liikkeellään viedä kiilat kiilanottaja- 
hakasen alle. 

Siirtäjä täsmätään koneen takana olevan apuvipunsa 
välityksellä siten, että koneen ollessa perusasennossa väli- 
matka siirtäjän sormesta välikanavan äärimmäiseen va- 
sempaan laitaan on n. 143 mm. (Aina kun siirtäjän täs- 
mäystä on muutettu, tulee tarkistaa myös kiilanottajan 
täsmäys.) Siirtäessään matriisirivin ensimmäisestä ele- 
vaattorista toiseen tulee siirtäjän sormen työntyä noin 
8 mm välikanavan sisälle. Tämä täsmäys suoritetaan 
amerikkalaisissa Linotypekoneissa matriisinkuljetusepä- 
keskoon kiinnitetyn varmuuskielekkeen alalaidassa ole- 


van täsmäysruuvin avulla. Toinen, kielekkeen päässä 

oleva ruuvi, vastaa epäkeskoon ja määrää siten kielek- 
keen siirtymismahdollisuuden oikealle (koneen takaa 
katsottuna) ja samalla myös siirtäjän apuvivun siirty- 
mismahdollisuuden samaan suuntaan. Viimeksi mainittu 
ruuvi täsmätään siten, että kieleke pääsee siirtymään 
korkeintaan 1 mm ohi ylemmän kytkijävivun oikean 
laidan. Kielekkeen kolmas (keskimmäinen) ruuvi rajoit- 
taa kielekkeen siirtymismahdollisuutta vasempaan ja 
määrää siten sen alan (n. 6 mm), jonka kielekkeen tulee 
peittää kytkijävivusta. 

Edellämainitun varmuuskielekkeen tehtävänä on py- 
säyttää kone aina silloin, kun siirtäjä ei syystä tai toi- 
sesta ole päässyt siirtymään perille matkallaan välikana- 
vaan. Sen tulee varmistaa koneen pysähtyminen matrii- 
sien siirrossa elevaattorista toiseen mahdollisesti sattu- 
van häiriön varalta aina siihen hetkeen saakka, kunnes 
viimeinenkin matriisi on vähintään 3 mm välikanavan 
sisäpuolella. Jos siirtäjä syystä tai toisesta pysähtyy het- 
kellä, jolloin rivin pari viimeistä matriisia vielä ovat en- 
simmäisessä elevaattorissa eikä varmuuskieleke ole oikein 
täsmätty, kiskoutuvat noiden parin matriisin toisiinsa 
yhdistämät elevaattorit väkivalloin irti toisistaan ja mat- 
riisin hampaat murtuvat. 


Välikanavan yläpuolella on lisäksi varmuusvipu, jonka 

tehtävänä on estää siirtäjän toiminta siinä tapauk- 


sessa, että toinen elevaattori ei ole päässyt täydellisesti 4 


ala-asentoonsa. Sen toisessa elevaattorissa oleva täsmäys- 
ruuvi on täsmättävä siten, että toisen elevaattorin ollessa 
ala-asennossaan vivun vasen pää on kohonnut korkein- 


taan '/, mm yläpuolelle siirtäjän kynnyksen. 


kKiilanottaja 

Kiilanottajan on vietävä elevaattorien yhtymäkoh- 
dasta ottamansa kiilat kiilakastiin niin pitkälle oikealle, 
että ne putoavat niihin kalteviin luisupintoihin, jotka 
ovat kiilakastissa. 

Kiilanottajan liikehtiminen täsmätään silmukasta, joka 
on kiinnitetty kahdella ruuvilla kiilanottaja- ja rivinkul- 
jetusvaunun vipuihin. 

Jos sijoitamme silmukan reikään sopivan naulan tai 
jonkin muun vastaavan esineen ja sen avulla käännämme 
silmukkaa oikealle, siirtyy kiilanottajavivun päässä oleva 
kaappaajahaka oikealle ja päinvastoin tehdessämme, va- 


semmalle. 


ä 


Valinpyörän liikehtiminen EN 
Kun valinpyörä tekee ensimmäisen liikkeensä pihti- 
penkkiin päin, on tarkastettava, että sen ja pihtipenkin 


leukojen väliin jää noin !/, mm:n rako, joka: voidaan 

ph. 
Mat NN AY ä- 


määritellä esim. kolmella paperiliuskalla. Kore pysäh- 
dytetään mittausta varten ensimmäisen sulkemisen het- 
kellä eikä elevaattoria saa nostaa ylös mittauksen hel- 
pottamiseksi, sillä silloin mitta ei pidä paikkaansa. Valin- 
muottihan ei saa vielä ensimmäisellä valinpyörän liik- 
keellä kiristää pihtipenkin leukoja niin kireälle, etteivät 
ne enää liikahtele, sillä jos pihtipenkin leuat kiristyvät 
luvattoman aikaiseen, eivät matriisit, jotka ovat yhtä 
leveät kuin leuat ovat paksut, voi siirrellä itseään sivut- 
tain, joten kiilat eivät pysty sulkemaan matiiiseja siten 
kuin niiden pitäisi. 

Valinpyörän täsmäysepäkesko sijaitsee yhdeksännessä 
painoepäkeskossa. Jos valinpyörää halutaan siirtää taak- 
sepäin, aukaistaan ensin mutteri ja sitten työnnetään 
tappia eteenpäin. Ja jos sitä halutaan eteenpäin, vede- 
tään tappia taaksepäin. Kun valinpyörä on saatu halut- 
tuun asentoon, kierretään tietenkin ruuvi kiinni. 

Valinpyörässä olevat ohjaajatapit eivät siedä kulumista. 
Sen vuoksi niitä on muistettava jokapäiväisellä öljyan- 
noksella. Tappien näet on päästävä pihtipenkissä oleviin 
reikiin melutta. Valinpyörän soikeiksi kuluneet tapit ovat 
turmillisia koko koneen toiminnalle. Ne voivat tuhota 
matriisien kantoja, estää sivuteriä leikkaamasta rivin 


sivuja ja pysähdyttää koneenkin jne. 

Valinpyörän jarrulaite 

Jotta valinpyörä pyörähtelisi äänettömän kevyesti ja 
samalla estäisi pihtipenkin ohjaajareikiä (tai tappeja) ja 
valinpyörän tappeja (tai reikiä) kulumasta, on valinpyö- 
rän akseliin sijoitettu jarrulaite, joka hillitsee valinpyö- 
rän liian rajuja liikkeitä. 

Jarrulaitteesta voidaan siis säännöstellä valinpyörän 
liikettä. Jotta valinpyörä ei loksahtelisi mennessään oh- 
jaustappeihin, on jarrun oltava melko kireän, mutta ei 
kuitenkaan niin kireä, että se hidastuttaisi valinpyörän 
liikehtimistä. — Mainitun jarrulaitteen nahkalevyihin 
saattaa joskus päästä öljyä, ja sen vuoksi ne olisi silloin 
tällöin puhdistettava. Aukaisemalla kiristysruuvit pääs- 


tään käsiksi nahkalevyihin. 


Valinpyörän ohjaajatuki 

Kukapa uskoisi, että se pieni kannatinruuvi. joka on 
valinpyörän vasemmalla puolella olevan tuen alla, voisi 
siirrellä rivin vasemmassa päässä olevaa viimeistä kir- 
jainta milloin välikkeen verran rivin pään yli, milloin taas 
saman verran vaille. Mutta kun saamme tietää, että jos 
kannatinruuvi ei ole siinä pisteessä, että se auttaisi valin- 
pyörää menemään ohjaajareikiin kampeamatta, voi valin- 


pyörä asettua vinoon asentoon, varsinkin jos ohjaaja- 

tapit ovat kuluneet — ja silloin myönnämme, että kirjain- 
ten siirtyminen on mahdollinen. 

Kannatinruuvi täsmätään niin, että kun valinpyörä on 
ohjaajarei'issä, tuen on oltava ajatuksen verran ruu- 
vista irti. — Kannatinruuville on annettava joka päivä 


ölj yannos. 


Kattila 


Kattilan tehtävänä on puristaa valinpyörää matriisi- 
riviä vastaan. Sen valinsuu, jonka kautta sula metalli pai- 
nautuu valinmuottiin, täytyy päästä tiiviisti kiinni valin- 
muotin takaosaan. Sen vuoksi kattilan on oltava saman- 
suuntaisessa asennossa valinmuotin kanssa. Kattilan 
asento täsmätään täsmäysruuveista, jotka ovat kattilan 
jaloissa. 

Jotta saataisiin todettua, että kattila todella on saman- 
suuntaisessa asennossa valinmuotin kanssa, voidaan se 
todeta siten, että kattilan suukappaleen ja valinmuotin 
väliin asetetaan kaksinkertainen paperi ja annetaan 
koneen puristaa siihen ns. valujälki. Jos suukappaleen 
paperiin jättämä jälki on tasainen, pitäisi kattilan asen- 
non olla normaali, mutta jos huomataan, että kattilan toi- 
nen pää on kauempana kuin toinen, on ymmärrettävää, 


että kattilaa on joko siirrettävä taisuukappaletta hiottava. 

Ylimmäinen 
täsmäysruuvi 


Täsmäysruuvi 


Täsmäysruuvi 
Laippa 
Akseli 
Tuki 
Alimmainen 
täsmäysruuvi 


Kattilan jalka 


Jos kattilaa tahdotaan eteenpäin, kierretään ruuvi, joka 
on kattilan puolella, auki ja vastakkaista ruuvia käänne- 
tään sisäänpäin. Jos kattilaa halutaan taaksepäin, teh- 
dään tietenkin päinvastoin. Ruuveja ei kuitenkaan saa 
kiristää niin tiukalle, että laippa rikkoutuu. 

Valinsuun reikien pitäisi olla noin 1 mm:n verran valin- 
muotin alasyrjän yläpuolella — siis petiittirivin keski- 
paikkeilla, paitsi jos koneessa ladotaan nonparellia, nii- 
den on oltava nonparellirivin keskellä. 

Kattilan korkeus täsmätään sen jaloissa olevista ylä- ja 
alaruuveista. Jos kattilaa halutaan ylöspäin, kierretään 


alimmaista ruuvia ulos- ja ylimmäistä ruuvia sisäänpäin; 

mi ——ittsee 


Kattilan 
palautta ja 


Rulla 


Vipu 

Jousi ja 
kiristysmutteri 
Täsmäysmutteri 


Kattilan 
tukijousi 


Kattilan vipu 


päinvastaisessa tapauksessa päinvastoin. Kattilan kor- 
keutta tarkistetaan valetusta rivistä. Sen valinsuun jättä- 
mät pyöreät jäljet pitäisi olla, kuten sanottu, petiittirivin 
keskivaiheilla. 

Katiilan ja vivun välissä on kierrejousi, jonka avulla 
voidaan säätää sitä painetta, jota kattila tarvitsee työn- 
tyessään valinmuottia vastaan. 

Kiertämällä kiristysmutteria sisäänpäin saadaan kat- 
tilalle voimakkaampi työntövoima, kun taas ulospäin 


kiertämällä sen voima vastaavasti heikkenee. 

Ulommaisella mutterilla säädetään kattilan rullan ja 
valinmuotin välimatka. Tätä mutteria on kierrettävä 
niin, että kun kattila on valuasennossa, vivun ja mutterin 
välissä on noin 2 mm:n rako. 

Tuolla 2 mm:n välimatkalla vipu tekee sen liikkeen, 
minkä kattila valausta suorittaessaan pitää tehdä ja vai- 
kuttaa sen, että kattilan suukappale imeytyy tiiviisti 
valinmuottia vasten. Ellei vivulla tuota liikkuma-alaa ole, 
kattilakaan ei silloin voi imeytyä valinmuottiin niin tii- 
viisti kuin sen pitäisi, ja rivit jäävät silloin liian korkeiksi. 
On ymmärrettävää ja luonnollista, että kone silloin myös 
ruiskuttelee. 

Kattilan sylinterissä on reikä, jota voidaan nimittää 
metallintasoitusreiäksi. On kattiloita, joissa reikiä ei ole 
kuin yksi, mutta useimmissa kuitenkin kaksi. Reiät, 
jotka ovat sylinterissä vastatusten, toinen toisessa seinä- 
mässä ja toinen toisessa, ja joiden kautta metalli männän 
ollessa ylhäällä pääsee sylinteriin koecvaamaan riveihin 
käytetyn metallin, ovat männän alasyrjän alapuolella, 
joten ne sulkeutuvat heti, kun mäntä painuu alas, niin 
ettei tarpeetonta metallinhukkaa synny, vaan männän 
koko teho kohdistuu yksinomaan rivin valamiseen. 

Mainitut reiät voivat joskus tukkeutuakin, jolloin — 


jos mäntä on tiivis — metalli ei pääsekään sylinteriin sa- 

massa suhteessa kuin sitä menee valettuihin riveihin. Me- 
tallin pinta kattilan kaulassa silloin alenee ja jättää tilaa 
yhä suuremmalle ilmamäärälle, josta johtuu, että kone 
syytää huokoisia ja muutenkin epätäydellisiä rivejä. On 
siis silloin tällöin tarkistettava, ovatko reiät tehtävänsä 
tasalla. 

Melko varmasti voidaan sanoa, että kattilan suukappa- 
letta ei tarvitse koskaan avata, jos vain metalli on ollut 
sellaista, ettei sen kuona-aine ole päässyt tukkimaan kat- 
tilan kaulaa. Mutta kun sekin mahdollisuus on olemassa, 
niin sanottakoon muutama sana siitäkin. 

Kattilan suukappaleen irroittaminen ei ole leikiten 
tehty. Se on edesvastuullinen tehtävä. Ja sen vuoksi se 
onkin irroitettava vasta äärimmäisessä hädässä eli silloin, 
kun lika ja tuhka on päässyt kivettymään suukappaleen 
taakse. Useimmiten saadaan kivettymä reikien kohdalta 
pois poraamalla reikiä sopivan paksuisella teräslangalla. 
Vaikeimmissa tapauksissa poraaminen on suoritettava 
perätysten useamman kerran. Kierreporaa ei saa käyt- 
tää, koska se helposti katkeaa ja tukkeaa siten reiän. Po- 
rausta suoritettaessa on käytännöllisempää ja työn tu- 
lokselle edullista, että suuliekki suurennetaan. 

Suukappaleen poisottoa varten on olemassa sitä varten 


tehdyt pihdit, jolla suukappaleen ulosveto tapahtuu. Suu- 

kappaletta pihdeillä vedettäessä on huomioitava, ettei 
kiila, joka pitää suukappaletta kattilassa, siirry oikealle. 

Mutta jos mainitunlaisia pihtejä ei ole, voidaan suu- 
kappale irroittaa parilla voimakkaalla lyönnillä. Lyönnit 
eivät kuitenkaan saa osua suukappaleeseen, vaan sen 
vasemmanpuoleiseen päähän sijoitetaan n. 20 sm:n pitui- 
nen messinkitanko, johon sitten lyödään niin voimak- 
kaasti, että suukappale liikahtaa oikealle ja vedetään 
pois vasemmalle. Jotta kiila ei seuraisi mukana, on sitä 
tuettava jollakin rautaesineellä. 

Ennenkuin suukappale jälleen kiinnitetään, se on ensin 
puhdistettava ja sen reiät vapautettava kovettuneesta 
metallista poraamalla tai kuumentamalla. Sen jälkeen on 
tutkittava, että kattilan kaulan sisimmäinen ja ulommai- 
nen pinta ovat tasaiset ja ettei niihin tehdyt lyönnit ole 
synnyttäneet kohoutumia, jotka suukappaletta kiinnitet- 
täessä estävät sen imeytymästä kattilan kaulaan. Ellei 
kohoutumia poisteta, suukappale ei toimi virheettömästi, 
vaan tulee jatkuvasti vuotamaan. 

Valetun rivin onttous, huokoisuus ja kirjainkuvioiden 
rikkonaisuus ei aina johdu metallista, niinkuin me kone- 
latojat usein väitämme, vaan myös kattilasta. Kun ha- 
vaitsemme kattilan asennon, sen suukappaleen ja sylin- 


terin, valinpyörän ja kattilan tasoituskierrejousen toimin- 

nassa vastahakoisuutta, meidän on yritettävä saada ne 
tottelemaan itseämme. Ellemme näin tee, tulee konees- 
tamme jatkuvasti huokoisia rivejä, joiden kirjainkuviot- 


kin ovat rosoisia. 


Männänvarmistin 

Männänvarmistin on laite, joka ehkäisee männän toi- 
minnan koneen käydessä tyhjiltään tai silloin, kun rivi 
on suljettu niin huonosti, etteivät kiilat pysty sulkemaan 
riviä. Se päästää männän painumaan sylinteriin sen jäl- 


keen kun kiilat ovat puristaneet matriisirivin niin tiu- 


Varmistin- 
VvIpu 


Jousi 


Tanko 


— Täsmäys- 
ruuvi 


Männänvarmistin 

kaksi, että pihtipenkin oikeanpuoleinen leuka on varmis- 
timen tangossa olevan ruuvin välityksellä antanut sille 
määräyksensä. 

Hyvin asennoitu varmistin estää löysien rivien valau- 
tumisen, siis sellaisten, jotka näennäisesti ovat täysiä, 
mutta joista kuitenkin puuttuu todellinen, matriisit tii- 
viisti toisiinsa sulkeva puristus. 

Männänvarmistimen täsmäys suoritetaan siten, että 
se rivinsulkemisvaiheessa poistuu noin 1] mm:n verran 
mäntätuen alta. Täsmäysruuvia ulospäin kierrettäessä 
poistuu männänvarmistin mäntätuen alta, jolloin — 
jos sitä on kierretty liikaa — kone valaa tyhjiltään- 
kin ilman puristusta, päinvastaisessa tapauksessa päin- 
vastoin. 

Täpärästi täsmätty männänvarmistin toimii samalla 
eräänlaisena rivin sulkemisen tarkkailulaitteena. Se 
paljastaa nim. heti alkuunsa pienimmänkin häiriön rivin- 
sulkijalaitteen toiminnassa, joka muuten saattaisi jat- 
kua pitkät ajat ilman, että siihen tulisi kiinnitettyä huo- 
miota. Tämän vuoksi on syytä pitää männänvarmistin 
niin täpärästi täsmättynä kuin mahdollista. 

Kun männänvarmistin on tärkeimpiä renkaita siinä 
ketjussa, joka suojelee matriiseja tuhoutumasta, siitä siis 


on pidettävä hyvää huolta. 

| 
Valinmuotit 

Valinmuotilla, joka majailee valinpyörässä, on erikoi- 
sen tärkeä tehtävä. Sehän muovaa rivin matriiseista ja 
kiiloista, jotka olemme sen muovattavaksi lähettäneet. 
Valinmuotti voi muovata rivin melkeinpä minkälaiseksi 
tahansa. Jos se siirrettävä osa, joka pitää matriisien kan- 
toja suorassa valuasennossa ollessaan, on toisesta pääs- 
tään korkeammalla, silloin kirjaimetkin kulkevat kaa- 
ressa, niin että kirjainten taso kulkee vinosti rivin yläreu- 
nasta alareunaan. Jos se on huolimattomasti kiinnitetty 
valinpyörään, rivin korkeus voi silloin vaihdella joka toi- 
sessa rivissä. Jos sen kattilanpuoleiseen pintaan on kitey- 
tynyt metallia, se korottaa riviä joillakin asteilla ja aiheut- 
taapa tämän tästä ilkeitä ruiskutuksiakin. Mutta jos sen 
pihtipenkin puoleinen pinta on rosoinen, silloin se huiput- 
televien matriisien avulla tuhoaa kaiken sen työn, minkä 
olemme tehneet siinä mielessä, että saisimme näyttää lu- 
kevalle yleisölle hyvää ja kaunista tekstiä. 

Valinmuottien on siis oltava puhtaat kaikesta saas- 
tasta. Niiden täytyy saada hekumoida maailmallista, sil- 
miä hivelevää, yltäkylläistä kiiltoa ja prameutta. 

Mutta sakon uhalla meidän täytyy kieltäytyä käyttä- 
mästä öljykiveä ja mirkeliä valinmuottien puhdistuk- 


sessa, jos epäilemme, ettemme osaa käyttää niitä niin 

Valinmuottien takaosan puhdistajalaite 


varovasti, että valinmuottien syrjät pysyisivät suorakul- 
maisina. Niitähän voidaan tarpeen vaatiessa puhdistaa 
öljyllä ja grafiitilla — messinkilinjaa apuna käyttäen — 
sekä pyyhekumilla tai valinmuottirasvoilla. 

Valinmuotin kattilanpuoleinen puoli pysyy puhtaana, 
jos koneeseen on kiinnitetty ns. valinmuotin takaosan 
puhdistuslaite. Laitteessa on melko suuri vilttitulppa, 
joka valinpyörän pyöriessä puhdistaa valinmuotin me- 
tallijätteistä. Vilttiin on silloin täilöin tipautettava kone- 
öljyä, jotta se paremmin onnistuisi puhdistustehtäväs- 
sään. Mutta jos mainittua puhdistajalaitetta ei ole, on 
koetettava pitää valinmuottien takaosat puhtaina joka- 


päiväisillä rätti- tzi puuvillatukkohankauksilla. 

Valinmuotin etu- eli pihtipenkin puoleinen puoli vaa- 
tii oman lukunsa, koska se määrää myös matriisien iän. 
Sen pinta pitäisi olla niin kirkas, että konelatoja voisi käyt- 
tää sitä vaikkapa peilinä. Siinä ei saisi olla kohoutumia. 
Sen on oltava yhtä sileä kuin tanssisalin permanto, jotta 
matriisit voisivat kantoineen, korvineen ja ?ruumiineen? 
pyörähdellä siinä useinkin sangen vaarallista tanssiaan. 

Ja sen vuoksi on pidettävä hyvää huolta valinmuotin- 
puhdistajasta. Sitä ei ole suotta asetettu pihtipenkin oi- 
kealle puolelle. Sillä on määrätty tärkeä tehtävä, pitää 
valinmuotit puhtaina, niin että metalli, jota jokaisen va- 
lauksen jälkeen jää valinmuotin pintaan, ei pääse siihen 
kovettumaan, ja sen avulla tärvelemään matriiseja. Tässä 
puhdistajassa voidaan hyvällä menestyksellä käyttää 
”Notabur”-valinmuottirasvaa, jota siihen silloin tällöin 
sivellään. 

Kun pihtipenkin leuat joutuvat jatkuvasti yhteyteen 
valinmuottien kanssa, niihinkään ei saisi päästää me- 
tallia; leuat kun puristavat niitä hiuksenhienoja seinämiä, 
joissa majailevat kirjaimiksi nimitetyt merkit. Valinmuot- 
tien ja pihtipenkin leukojen pinnat pidetään puhtaina 
valinmuottirasvoilla, messinkilinjalla tai pyyhekumilla. 

Tietysti me muistamme pitää huolta myös lastunpuh- 


distajasta, joka liikkuu sivuterien päällä ja jonka teh- 

tävänä on huolehtia siitä, etteivät lastut takerru ladelman 


pintaan. 


Rivinleveyskappaleet 


Rivinleveyskappaleet voivat saada aikaan korkeuseroja, 
vieläpä vaikuttavat rivin paksuuteenkin. Ne korkeus- 
erot, joita rivinleveyskappaleet aiheuttavat ja joita pohja- 
veitsi ei voi poistaa, tuottavat painajille paljon harmia ja 
lisätyötä, koska säännöllisesti rivin vasemmanpuoleinen 
pää on silloin korkeampi kuin oikeanpuoleinen. Tämä vika 
ilmenee pääasiallisesti niissä rivinleveyskappaleissa, jotka 
on merkitty tasasiiseroluvuilla. Rivintyöntäjälehti, joka 
nykyaikaisissa koneissa on rakennettu tasasiiseroiseksi, on 
uurtanut rivinleveyskappaleen ulkonevaan kielekkeeseen 
uran, joka rivin vasemmanpuoleiseen päähän jättää sel- 
laisen metallilisäkkeen, jota pohjaveitsi ei voi poistaa. 
Ja jos rivinleveyskappaleen pää on pyöristynyt, havai- 
taan rivissä aivan samanlainen kohouma. 

Ura ja mahdollinen kohouma — ilmenneikse se missä 
rivinleveyskappaleessa tahansa — tasoitetaan viilalla. 

Sellaiset rivinleveyskappaleet, joita viilailemalla ja 
takomalla ei enää saada kunnollisiksi, ovat aikansa toi- 
mineet ja siis siirrettävä romulaatikkoon. 


Rivinleveyskappaleita tuhotaan huomattavasti siten, 

että ei muisteta vaihtaa työntäjälehteä esim. silloin, kun 
leveämmästä ladelmasta siirrytään kapeampaan. Estääk- 
seen tällaisia vaurioita olisi konelatojien leveyksien vaih- 
dossa muodostettava itselleen jokin järjestelmä. Jos ote- 
taan esim. tavaksi, että työntäjälehti vaihdetaan ensin 
ja sen jälkeen suoritetaan muut toimenpiteet, on jo muo- 
dostettu järjestelmä, jonka avulla säilytetään rivinleveys- 


kappaleet ehjinä ja suorakulmaisina. 


Rivin ulostulo 

Jos valinkoneisto toimii moitteettomasti ja rivien ont- 
tous ei aiheuta työntäjälevyn uppoamista rivin pohjaan 
ja rivi ei tahdo tulla ulos valinmuotista, huomio on koh- 
distettava rivintyöntäjälehteen, valinmuotteihin ja niissä 
majaileviin rivinleveyskappaleisiin sekä rivin työntöön 
vaikuttavaan, jarrulaitteen yhteydessä toimivaan han- 
kauskoneistoon ynnä niihin teriin, jotka huolehtivat rivin 
paksuudesta. Valinmuottien on oltava puhtaat rivin- 
leveyskappaleitten jättämästä metallista. Jos valinmuo- 
teissa on metallia, rivit tulevat silloin paksummiksi, jo!- 
loin sivuterät eivät laskekaan riviä lävitseen, ja seu- 
rauksena on koneen pysähtyminen. Metalli poistetaan 
messinkilinjalla tai kumilla. 


Hihnapyörässä olevat hankauskengät on asennettava 

niin, että sen nahkalevyt imeytyvät hihnapyörän sisä- 
pintaan niin tiiviisti, että ns. hankauskoneisto kykenee 
toimimaan myös rivintyöntöhetkellä. Hihnapyörän sisä- 
pintaa on pyyhittävä kuivalla ja joskus bensiiniin kostu- 
tetulla rätillä. Ja jotta öljy ja lika eivät pääse vaikutta- 
maan ehkäisevästi hankauskenkien nahkalevyihin, olisi 
nekin määräaikojen kuluessa irroitettava puhdistamista 
varten. 

Jos kytkinjousen voima on heikentynyt eikä enää ky- 
kene tarpeeksi voimakkaasti puristamaan hankauskenkiä 
hihnapyörää vasten, sen voimaa voidaan lisätä kiertä- 
mällä sisäänpäin ruuvia, joka on hihnapyörän ympäröi- 
män vetoakselin päässä. 

Vanhanaikaisissa koneissa rivin ulostuloon voivat vai- 
kuttaa työntäjälehtien suurentuneet reiät ja niihin kuu- 
luvien kiinnitystappien kuluminen. Kumpainenkin vai- 
kuttavat sen, ettei työntäjälevy pääsekään koko levey- 
dellään työntämään rivin pohjaa, vaan rivi painuu epä- 
suorasti sivuteriä vastaan, niin että lehti uppoaa syvem- 
mälle rivin toiseen päähän, ja rivin korkeus jää silloin 
myös epätarkaksi. 

Mutta että pihtipenkissä olevat ohjaajatapit tai -reiät 
ja valinpyörän alla oleva täsmättävä kannatinruuvi voi- 


sivat vaikuttaa rivin ulostuloon, sitä ei tahtoisi uskoa. 

Sen ne kuitenkin tekevät. Kun ohjaajatapeilla, -rei'illä ja 
kannatinruuvilla on samaa tarkoittava tehtävänsä, saattaa 
valinpyörä sellaiseen asentoon. että rivi työntyisi tasai- 
sen varmasti terien lomitse, niin onhan selvä, että jos 
niistä joku on epävireessä, se myös jättää jälkensä valet- 
tuun riviin. — Pihtipenkin ohjaajatappeja (tai -reikiä) ja 
valinpyörän kannatinruuvia on siis muistettava öljyllä, 
kun taas valinpyörän jarrulaitteen nahkalevyihin ei saa 
päästää öljyä. 

Niin sanottua ?grafiittitukkoa”, johon on sekoitettu 
öljyä ja grafiittia ja jota moni konelatoja rivin ulostuloa 
helpottaakseen vieläkin suosii, ei saisi käyttää, koska se 
vahingoittaa matriiseja öljysekoituksellaan, vaan ko- 
neesta olisi poistettava ne viat, jotka vaikuttavat häirit- 


sevästi rivin ulostuloon. 


Rivien ja terien tarkistus 

Nykyaikaisesta latomakoneesta ei saisi tulla epätark- 
koja rivejä. Niiden kirjainkuvioiden on oltava kirkkaat 
ja selvät, itse rivin korkeus aina samanlainen ja samoin 
sen paksuus. Ellei näin ole, muuttuu painajan työ tus- 
kalliseksi ja meitä konelatojia sadattelevaksi. Jotta siis 
välttyisimme noilta sadatteluilta, meidän on huolehdit- 


tava koneemme kunnosta, niin ettei siitä tule rivejä, jotka 

painettaessa kaatuilevat taikka jotka ovat toisesta pääs- 
tään korkeammat. 

Jos koneestamme kuitenkin tulee rivejä, jotka kaatui- 
levat, on vika useimmiten sivuterien asemoinnissa valin- 
muotteihin nähden, t.s. terien välisen aukon tulee olla 
sadasosamillilleen valinmuotin aukon kohdalla. — Vasen 
terä, joka määrää myös oikean terän asennon, on siis ase- 
moitava siten, että se hipoo rivin vasenta reunaa, mutta 
ei leikkaa. Näin ollen se poistaa kaiken, mikä ei kuulu itse 
riviin, esim. varomattomasti käsitellyn valinmuotin pyö- 
ristyneen reunan riviin jättämän lisäkkeen (?graadin”), 
joka muuten voi tehdä rivin yläosastaan peksummaksi. 
Jos vasen terä on asemoitu liiaksi vasemmalle, aiheuttaa 
se alaosastaan paksumpia rivejä, ja jos se on asemoitu 
liiaksi oikealle, on seuraus päinvastainen. 

Mutta kun ns. sivuteriin tartutaan vasta äärimmäi- 
sessä hädässä, on ensin vakuuttauduttava, jos vika olisi 
muualla. (Kaatuileminen saattaa johtua myös huolimat- 
tomasti suoritetusta korehtuurinvedosta, formaatinlai- 
tosta, taittamisesta jne.). Terien asentoa ei siis saa mennä 
muuttamaan ennen kuin on otettu selko, mistä sen kaa- 
tuileminen johtuu. Jos vika olisikin muualla, ladelma 
terien asennon muuttuessa todella alkaisi kaatua. 


Jos taas riveissä ei ole huomattu suoranaista kaatuile- 

Ns. Universal-veitsilaite 


1. Rivin paksuuden asetusruuvi. 2. Pitoruuvi, 3. Oik. leuan täs- 
mäysruuvi. 4. Vas. terän täsmäysruuvi. 5. Oik. terän täsmäys- 
ruuvi. 6. Oik. terä. 7. Oikean terän taivutusruuvi.1) 8. Vasen 
terä. 9. Oik. terän täsmäysruuvi. 10. Vas. terän täsmäysruuvi. 


1 Oikean terän taivutusruuvi kuuluu vain saksalaisten koneiden 
uutuuksiin, ja tehdas selittää sen tarkoituksen seuraavasti. Pitkä 
(esim. 28 c.) rivi on laivaan tullessaan keskeltä kuumempi kuin 
päistään, jäähtyessään se siis kutistuu eniten keskeltä jääden siitä 
ohuemmaksi. Tämän vuoksi on oikea terä halkaistu melkein pit- 
kin pituuttaan ja aukon keskelle asetettu ruuvi, jolla terä voidaan 
taivuttaa niin, että se leikkaa rivin keskeltä hieman vahvemmaksi. 
Jäähdyttyään on rivi joka kohdasta yhtä paksu. Lyhyiden rivien 
selitetään tästä huolimatta leikkautuvan normaalisti. 

mista, mutta ovat kuitenkin toisesta päästään paksum- 
pia, on käytävä käsiksi oikeanpuoleiseen terään. 

Rivin suoruutta tarkistetaan latomahaalla tai mikro- 
metrillä. Valettuamme kymmenkunta riviä matriiseineen 
sijoitamme ne mainittuun käsinlatojain käyttämään 
hakaan, jolloin varmasti — kun vuorotellen koetamme . 
rivien molempia päitä sovittaa hakaan — huomaamme, 
kumpi pää on paksumpi. Ja sen jälkeen etuterän ruu- 
veista täsmäten saamme rivit jälleen suoriksi. 

Ennen kuin siis ryhdytään teriä täsmäilemään, on va- 
kuuttauduttava, ettei vika ole muualla. Jos se katsotaan 
tarpeelliseksi, on parasta asettaa jokaiseen valinmuottiin 
28:n siiseron rivinleveyskappale, jonka avulla saadaan 
kaikki leveydet suoriksi. 

Rivin korkeus täsmätään pohjaveitsestä, jota voidaan 
siirtää joka ilmansuuntaan. Kuta korkeammalle pohja- 
veistä täsmäysruuviensa avulla siirretään, sitä enemmän 
se rivinpohjasta leikkaa. Terää ei kuitenkaan tule siirtää 
niin korkealle, että pienintäkään puristusta syntyy sen 
ja valinmuotin välille. Pohjaveistä täsmättäessä voidaan 
menetellä siten, että sivellään valinmuotin taustaan pai- 
noväriä, kiristetään terän kiinnitysruuvit tiukkaan ja 
sitten kohotetaan terää täsmäysruuvien avulla vähitel- 


len lähemmäksi valinmuottia, kunnes se, valinpyörää 

pyöritettäessä, tasaisesti poistaa värin valinmuotin pin- 
nasta. Terä on saatava vaakasuoraan asentoon valinmuot- 
tiin nähden, sillä muuten tulevat varsinkin lyhyet ja 
keskimitiaiset rivit toisesta päästään korkeampia. 
Rivin korkeustarkistuksen voisimme suorittaa vaik- 
kapa kerran kuukaudessa samalla tavoin ja samoilla väli- 
neillä kuin painajatkin tarkistavat kuvalaattojen kor- 


keuksia. 


Purkajakoneisto 

Purkajakoneisto voidaan jakaa kolmeen pääosaan: pur- 
kajanportti, purkajakanavisto ja varsinainen purkaja 
hammaskiskoineen, kierretankoineen ja hankauskytkimi- 
neen. 

Purkajanportin tehtävänä on välittää matriisit toisesta 
elevaattorista varsinaiseen purkajaan. Matriisien täytyy 
päästä kulkemaan sen läpi vapaasti seinämiin hankautu- 
matta. Senvuoksi on porttia irroitettaessa ja puhdistet- 
taessa meneteltävä hyvin varovaisesti, niin etteivät var- 
sinkaan takaosasta ulospistävät matriisinohjauskiskot tai 
lyhyen hammaskiskon päässä oleva tarkistusnokka pääse 
vääntymään. Takaisin asetettaessa on katsottava, että 
portin asennon määräävät kohdistustapit ja ruuvin pää” 


hän kuuluva rengas (?flenssi?) ovat varmasti paikoillaan 

Kitka- 
rulla 
Ohjaus- 
kiskot. 
Hammas- 
kisko 
Matriisin- Matriisin- 
nostaja nosta jan 
täsmäys- 
ruuvi 
Noslaja- 
vipu 


Purkajanportti 


ennenkuin ruuvivipu kierretään kiinni. Mainittujen kis- 
kojen välissä tulee matriisilla olla noin !/, mm:n sivuttais- 
pelivara; jos sitä on vähemmän, voivat matriisit ahdis- 
tua ja jos sitä on enemmän, ei ole olemassa takeita siitä, 
miten matriisit ohjautuvat purkajan hammaskiskolle, 
mistä taas on seurauksena matriisien hampaiden nopea 


kuluminen. — Purkajanportin hammaskiskon tulee olla 

kevyesti liikkuva niissä rajoissa, kuin sillä liikkumistilaa 
on. Portin alaosassa oleva nostajavipu on täsmättävä 
siten, että nostajakynnys alimmassa asennossaan las- 
keutuu n. '/, mm matriisin alle; näin ollen kynnys koho- 
tessaan nostaa matriisin korvat suunnilleen saman ver- 
ran ohjauskiskojen olkapäiden yläpuolelle. Vipu on muo- 
dostettu kahdesta osasta, ja täsmäysruuvi on sen ylem- 
mässä ontossa osassa. Alemman osan yläpää on asetettu 
täsmäysruuvin ja lyhyen kierrejousen väliin; kierrejou- 
sen tehtävänä on antaa perään silloin, kun nostaja ei 
jostain syystä pääse nousemaan. Täsmäysruuvia kier- 
rettäessä sisäänpäin nostaja laskee ja päinvastaisessa 
tapauksessa tietenkin kohoaa. Jos vipu on täsmätty liian 
alas, eivät matriisin yläkorvat ehdi nousta olkapäiden 
yläpuolelle, ennenkuin kierteet tempaavat ne mukaansa 
ja niin ollen korvat vääntyvät. Päinvastaisessa tapauk- 
sessa matriisit joko eivät nouse ollenkaan tai sitten kyn- 
nys luiskahtelee matriisin alta, josta seuraa noston myö- 
hästyminen ja siitä aiheutuva korvien vääntyminen. 
Matriisit kuluttavat ajanmittaan nostajakynnystä niin 
paljon, että se ohutta matriisia nostaessaan voi kosket- 
taa myös seuraavaa matriisia. Seurauksena on usein nos- 
ton myöhästyminen ja siitä johtuva matriisin vääntymi- 


nen. Asia voidaan auttaa hiomalla kynnys kapeammaksi 

(hieman kapeammaksi kuin petiittiohuke). Nostajakyn- 
nystä matriisia vasten painavan kierrejousen tulee olla 
heikompi kuin matriisintyöntäjän vastaavanlaisen jou- 
sen. Se ei kuitenkaan saa olla niin heikko, että nostaja 
sen takia luiskahtelee pois matriisin alta. Samantapaista 
luiskahtelua aiheuttaa vanhemmissa koneissa se seikka, 
että jatkuvassa työskentelyssä ei matriisintyöntäjä aina 
chdi työntää kaikkia matriiseja purkajaan, ennenkuin 
sen täytyy vetäytyä takaisin vastaanottamaan uutta 
lähetystä. Tällöin jäljellejääneet matriisit tukea vailla 
ollen vetäytyvät hieman takaisinpäin, koko ajan työs- 
kentelevä nostaja seuraa kuitenkin kierrejousen paina- 
mana perässä ja voi saada otteen liian kaukana oikeasta 
nostokohdasta ja tukea vailla olevasta matriisista, jolloin 
nosto voi epäonnistua ja matriisi vääntyä. Tämän ja sen 
ohella kulumisen estämiseksi on nykyaikaisissa amerikka- 
laisissa koneissa yksinkertainen, mutta nerokas matriisin- 
nostajan pysäyttäjälaite, joka lukitsee nostajan yläasen- 
toonsa aina kun matriisintyöntäjä vetäytyy takaisin tai 
kun kaikki matriisit ovat purkautuneet. On siis syytä 
pitää tämäkin laite aina kunnossa. Kun se ajanmittaan 
tulee kulumisen kautta tehottomaksi, on kärki viilattava 
jälleen teräväksi ja laite täsmättävä uudelleen. Täsmät- 


täessä on otettava huomioon, ettei laitetta siirretä niin 

paljon vasemmalle, että se tekee nostajakynnyksen tehot- 
tomaksi tai liian täpäräksi. 

Lyhyen hammaskiskon purkajanpuoleiseen päähän on 
kiinnitetty pieni teräskieleke, tarkistusnokka, jonka teh- 
tävänä on estää useamman kuin yhden matriisin kerra!- 
laan nouseminen. Tämän nokan ja ohjauskiskojen olka- 
päiden normaali välimatka on 1 mm. Kulumisesta joh- 
tuen tämä välimatka ajanmittaan suurenee niin paljon, 
että kaksi ohutta matriisia voi päästä samalla kertaa nou- 
semaan purkajaan. Kulumista tapahtuu sekä tarkistus- 
nokassa että ohjauskiskojen olkapäissä, joten nämä osat 
on tarpeen tullen uusittava. Kiskon vasemman pään 
kiinnitystapin tulee olla hyvin sopiva, niin ettei se päästä 
kiskoa siirtymään, mikä voi aiheuttaa samanlaisen häi- 
riön kuin edelläkerrottu kuluminen. Tapin määrättyyn 
suuntaan vääntyminen taas voi aiheuttaa, että e.m. väli- 
matka pienenee, jolloin matriisit noustessaan ahdistuvat. 
Purkajanportin toisessa seinämässä on pieni ulospistävä 
laakajousi, jonka tarkoituksena on ohjata matriisia sen 
noustessa, niin että matriisin tarkistuslovi sattuu juuri 
tarkistusnokan kohdalle. On syytä huolehtia siitä, että 
tämä jousi on kunnossa ja varsinkin, ettei se ole vään- 
tynyt pois lovensa kohdalta, johon se on upotettu, mikä 


vaikeuttaisi matriisien kulkua portissa. 

Matriisintyöntäjän tulee liikkua purkajanportissa es- 
teettömästi, hankautumatta sen kumpaankaan seinä- 
mään. Muussa tapauksessa se usein jättää viimeiset mat- 
riisit perille työntämättä, jotka sitten makasiininvaih- 
dossa voivat purkautua väärään makasiiniin. Työntäjän 
etuosassa olevan matriisinmuotoisen joustavan pusku- 
rin tulee olla ehdottomasti pystysuorassa asennossa; 
eteenpäinkallistuneena se aiheuttaa nostajan luiskahte- 
lemista pois matriisin alta ja taaksepäin kallistuneena 
matriisien törmäämistä tarkistusnokkaan. Matriisintyön- 
täjä täsmätään niin, että se vie perille ohuimmankin mat- 
riisin, mutta samalla niin, ettei puskuri joudu nostaja- 
kynnyksen ulottuville. Asianomaisen täsmäysruuvin löy- 
tää jokainen ilman muuta. 

Purkajakanavisto, joka on varustettu pronssisilla tai 
messinkisillä matriisinohjauslevyillä, on täsmättävissä 
sekä eteen- että taaksepäin ja molempiin sivusuuntiin 
Kanavisto ei saa olla etu- tai takakenossa, vaan sen tulee 
olla täsmätty niin, että sen etuosan pohja on samassa 
linjassa ja tasossa makasiinin kanavien pohjan kanssa, 
Ohjauslevyjen alapäiden tulee olla taivutettuina maka- 
siininkanavien väliseinämien keskikohdalle, etteivät mat- 
riisit pääse kolhimaan väliseinämiä ja aiheuttamaan häi- 


riöitä ruuhkautumisen muodossa. Kanaviston sivuttais- 

asento tarkistetaan siten, että pyöritetään purkajaa 
hitaasti käsin ja tarkastetaan, kuinka matriisit putoavat. 
Matriisin on pudottava oman ohjauslevynsä vasemmalle! 
puolelle niin täpärästi, että se juuri ja juuri sen sivuuttaa. 
Jos matriisi putoaa aikaisemmin, se joutuu levyn päälle 
ja kaatuu tai putoaa jo edelliseen kanavaan ja jos se 
putoaa myöhemmin, on silloinkin kaatumisen vaara tar- 
jolla. (Vanhemmissa konemalleissa, joissa ohjauslevyjen 
yläpäätkin ovat liikkuvia, voi tällaisia häiriöitä aiheutua 
myös levyjen vääntymisestä.) Tällöin on joko varsi- 
naista purkajaa vasemmassa päässä olevan täsmäysruu- 
vinsa avulla (koneissa, joissa e.m. ruuvi löytyy) tahi 
kanavistoa siirrettävä tarpeelliseen suuntaan. Sitä varten 
avataan kanaviston kummassakin päässä olevat pitkä- 
päiset ruuvit, joitten varassa kanaviston saranoillaan 
kääntyvä kansi lepää, sekä kanaviston alla olevat ruuvit, 
jotka pitkän kiskon välityksellä kiristävät ohjauslevyjä. 
Tämän jälkeen asetetaan vahva messinkilinja ohj auslevy- 
jen lävistämää kanaviston pohjan reunaa vasten — joko 
oikeaan tai vasempaan päähän, riippuen siirtosuunnasta 
— ja lyödään vasaralla messinkilinjaa, jolloin koko pohja 


levyineen siirtyy. Kun kanavisto on saatu haluttuun koh- 


1 Kautta koko esityksen ajatellaan purkajaa koneen takaa katsot- 
tuna. 

taan, kierretään ruuvit kiinni ja tarkistetaan levyjen ala-| 
päiden asento vääntelemällä ne oikeille kohdilleen. (Sak- 
salaisissa koneissa löytyy täsmäysruuvit kanaviston sivut- 
taistäsmäystä varten.) 

Varsinainen purkaja saa käyttövoimansa väliakse- 
lista pyöreän remmin välityksellä ja on varustettu peri- 
aatteeltaan samantapaisella hankauskytkimellä kuin 
valinkoneistokin. Päälaakerin sisässä oleva kierrejousi 
painaa pyöreällä nahkalevyllä varustetun kytkimen muu- 
ten vapaata vetopyörää vasten aiheuttaen siten tarpeen- 
tullen peräänantavan kytkennän. Vetopyörää ei saa pääs- 
tää juuttumaan kiinni akseliinsa, sillä silloin ei purkaja 
häiriön sattuessa pysähdy. Tätä varten on keskellä pyörän 
remmiuraa suojaruuvilla varustettu öljyreikä. 

Kyikinlaitteen välittömässä yhteydessä on purkajan 
itsetoimiva pysäyttäjävipu, jonka tehtävänä vanhoissa 
konemalleissa on purkajan pysäyttäminen häiriön sat- 
tuessa. Vivun päässä oleva ruuvi on täsmättävä mahdol- 
lisimman lähelle yläpuolellaan olevaa kytkennänpoisto- 
rengasta. Laitteeseen kuuluu lisäksi purkajakanaviston 
yläosassa oleva lovitettu pysäyttäjäkisko, jonka pykäliin 
ohjauslevyt nojaavat ja jota kierrejousi vetää oikealle. 
Vetojousen tulee olla mahdollisimman heikko ja kiskon 


kevyesti liikkuva, jotta purkaja tarpeen vaatiessa pysäh- 

Purkajan automaattinen pysähdyttäjälaite. 


Nuolet osoittavat kierrekiekkoja. 


tyy herkästi. Kiskon vasemmassa päässä on pykälä, joka 
lepää pysäyttäjävivun yhteydessä olevaa samantapaista 
pykälää vasten. Sen alan, jonka ne toisistaan peittävät, 
tulee olla korkeintaan 1 mm. 

Nykyaikaisissa koneissa on purkajan automaattinen 
pysäyttäminen ratkaistu vielä nerokkaammin kuin van- 
hoissa ja niinpä niistä on mm. pysäyttäjäkisko voitu koko- 
naan poistaa ja matriisinohjauslevyt tehdä yläpäistään 
kiinteiksi (mikä on varsin merkittävä parannus). Pysäyt- 
täjävipukin on menettänyt osan merkityksestään: sen 
tehtävänä on enää purkajan pysäyttäminen vain silloin, 


kun purkajakanavisto avataan tai muusta syystä avau- 

tuu. Nykyaikaisen pysäyttäjälaitteen rakenne ja toiminta 
on seuraava: Molempien päällekkäin olevien kicrretan- 
kojen vasempaan päähän on kiinteästi kytketty kierre- 
kiekko: kiekot on asennettu mahdollisimman lähelle toi- 
siaan ja periaatteena tässä on se, että kierremäisestä muo- 
dostaan johtuen ne voivat pyöriä vapaasti toisiaan häi- 
ritsemättä vain sillä edellytyksellä, että kumpikin pyörii 
yhtä kovaa; jos toinen jää jälkeen, tarttuvat kiekot sil- 
mänräpäyksessä toisiinsa ja purkaja pysähtyy. Tämän 
vuoksi on alimmaisen kierretangon hammasratas tehty 
sikäli irtonaiseksi, että sen vetävyys on ainoastaan ly- 
hyen, rattaan ja kiekon välille kiinnitetyn kierrejousen 
varassa, jonka voima on niin valittu, että se normaali- 
oloissa riittää pitämään tangon liikkeessä. Jos nyt jostain 
syystä syntyy vähäistäkin ylimääräistä kitkaa alimmais- 
ta kierretankoa vasten, hammasratas antaa perään, kie- 
kot ?saavuttavat? toisensa ja purkaja pysähtyy. (Uusissa 
saksalaisissa konemalleissa purkajan automaattinen py- 
säyttäminen on ratkaistu siten, että alimmainen kierre- 
tanko on tehty oikealle peräänantavaksi, jolloin se häiriön 
sattuessa laukaisee pysäyttäjävivun, joka sitten pysäyt- 
tää purkajan samalla tavoin kuin vanhoissakin koneissa.) 

Purkajan etummainen kierretanko on avattava ja voi- 


daan saranojensa varassa kääntää ylös. Sen molemmissa 

päissä on täsmäysruuvit, joiden avulla sitä voidaan siir- 
tää lähemmäksi tai kauemmaksi vastapäisestä kierre- 
tangosta. Sen tulee olla täsmätty niin, että se ei purista 
matriiseja, mutta että matriisinkorvat kuitenkin var- 
masti pysyvät kierteissä siirtyessään pitkin hammaskis- 
koa. Kierretankoa jälleen paikoilleen asetettaessa on kat- 
sottava, että sen hammasrattaassa oleva tappi tulee vas- 
taavassa hammasrattaassa olevan loven kohdalle. Vasta- 
päisen kierretangon alla on koko hammaskiskon pituinen 
matriisinohjauslevy, jonka tarkoituksena on estää mat- 
riisia pudotessaan joutumasta alimmaisen kierretangon 
kierteisiin, kuten vanhoissa koneissa, joista tämä laite 
puuttuu, saattaa käydä. Edellämainittu ohjauslevy on 
nykyaikaisissa amerikkalaisissa Linotypekoneissa lisäksi 
yhdistetty makasiininvaihtovipuun tarkoituksella estää 
makasiininvaihto silloin, kun kaikki matriisit eivät vielä 
ole ehtineet purkautua. 

Amerikkalaisissa koneissa voidaan myös säätää mat- 
riisien putoamiskorkeus hammaskiskolta kanavistoon. 
Avaamalla varsinaisen purkajan kummassakin päässä 
olevat kiinnitysruuvit voidaan koko purkajaa portteineen 
joko laskea tai kohottaa purkajan päällä olevien täsmäys- 
ruuvien avulla. Hammaskiskolla riippuvan matriisin tulee 


kulkea mahdollisimman lähellä kanavistoa eli niin, että 

matriisin alareunan ja ohjauslevyjen yläreunan väli nor- 
maalioloissa on n. 1 mm. Välikkeen vahvuinen messinki- 
linja mahtuu siis väliin. Muutoksia tähän välimatkaan 
aiheuttaa myös purkajakanaviston asennon muuttaminen. 

Lisäksi muutama sana purkajan öljyämisestä. Se on 
tehtävä, joka vaatii äärimmäistä varovaisuutta. Parasta 
on olla käyttämättä öljykannua, sillä silloin ei voi ar- 
vioida, kuinka paljon öljyä kuhunkin paikkaan menee. 
Parempi on käyttää öljyyn kastettua tikkua, jolla voi 
tipauttaa tipan kerrallaan. Ei pidä myöskään unohtaa 
öljytä matriisinnostajavivun yläpäässä olevan pienen 
kitkarullan akselia, sillä rullan kulmikkaaksi kulumista 
on ehdottomasti vältettävä. Sama koskee myös nostajan 
ja nostajavivun akselien öljyämistä. Purkajan laakerit 
eivät tietenkään koskaan saa olla kuivat, mutta toisaalta 
öljyntarve purkajassa ei ole läheskään niin suuri kuin 
useat konelatojat näyttävät luulevan. Huolellinen kone- 
latoja pitää jatkuvasti silmällä purkajan laakereita eikä 
anna ylijäämäöljyn levitä niistä muualle purkajaan. 
(Tuntuu muuten merkilliseltä, etteivät latomakoneteh- 
taat ole varustaneet purkajaa kuula- tai rullalaakereilla. 
Niidenhän luulisi soveltuvan tällaisiin koneistoihin mai- 
niosti eikä tarvitsisi enää pelätä öljyn leviämistä purka- 


jan kautta makasiineihin.) 

Latomakoneen puhdistus ja öljyäminen 


Joka päivä on puhdistettava kaikki ne osat, joissa mat- 
riisit liikkuvat, kuivalla tai bensiiniin kostutetulla rätillä 
seuraavassa järjestyksessä: 

Etulevy, jonka kautta matriisit luisuvat kokoojaan, 
ja sen suojuslevy, 

tähtipyörän yläpuolella olevat luisupinnat, 

tähtipyörä, 

kokooja, 

matriisien kuljetusvaunu pitkine ja lyhyine sormineen, 

kuljetusvaunun ja pihtipenkin välimatka. 

Sen jälkeen aukaistaan pihtipenkki ja messinkilinjalla 
tai kumilla hangataan pois valujälki pihtipenkin leuoista 
ja valinmuoteista, joita sitten hangataan sitä varten 
varatulla rätillä, jossa on joko Notabur- tai muunnimistä 
valinmuottirasvaa. Tämän jälkeen niitä on hangattava 
vielä puhtaalla rätillä niin kauan, kunnes ne ovat kuivan- 
kiiltävät, ja Notabur-rätti ja -rasia saa jäädä odotta- 
maan seuraavaa päivää. 

Puhtaalla rätillä puhdistetaan myös matriisinsiir- 
täjä elevaattorien yhtymäkohdassa ja itse yhtymäkohta, 
jonka jälkeen noustaan koneen takana olevalle astuimelle 
ja siellä puhdistetaan myös matriisintyöntäjä, toisen ele- 


vaattorin kisko ja purkajanportti. 

Valinpyörä vedetään ulospäin ja rätillä puhdistetaan 
kattilan valinsuu ja valinmuotit selkäpuoleltaan. 

Mäntä puhdistetaan teräsharjalla ja silloin tällöin mir- 
kelikankaalla, kun taas sylinteri puhdistetaan kaavin- 
raudalla tai teräsharjalla, jonka jälkeen metalli kuoritaan 
siiviläkauhalla. 

Kiilojenkin on saatava puhdistusosuutensa siten, että 
ensin niistä poistetaan valujälki messinkilinjalla ja sen 
jälkeen niitä hangataan grafiittiin. 

Ennen latomisen alkua on pestävä kädet ja pensselillä 
puhdistettava näppäintankojen välit sekä valvovalla sil- 
mällä tarkastettava, onko kone siinä kunnossa, että sillä 
voi valaa 5 tai 6 riviä kirjaimineen, jotta voitaisiin tutkia 
rivin pohjaa, sen molempia sivuja ja kirjainkuvioita. 

Jos ladotaan matriiseilla, joihin on jo tarttunut me- 
tallia, on varmempaa, että jokaisen haan noston jälkeen 


messinkilinjalla tai kumilla puhdistetaan pihtipenkin 


leuat ja sen valinmuotin, joka on käytännössä. Jos siis 


jokaisen haan noston jälkeen uudistetaan mainittu puh- 


distus, pitäisi matriisien välttyä huiputukselta. 


Öljyttävä olisi joka päivä seuraavat koneenosat: 
matriisinkuljetushihnan ylimmäinen pyörä, 


kokoojan vetoakseli, 

i v- 


valinpyörä ja sen käyntiinpanolaitteet, 
ensimmäisen elevaattorin luisupinnat ja jouset. 
valinpyörän tapit (tai reiät) ja sen luisupinnat. 


Keskiviikkona tai torstaina öljytään: 


kumirullan, kiilannostajien, 
kiilanottajan, kattilan, 
rivinkuljettajan, rivintyöntäjän, 
elevaattorien, epäkeskojen, 
pihtipenkin, vetoakselin ja 
valinpyörän, purkajan 


laakerit, rullat, luisupinnat, öljyviltit ja -reiät. (Näin 
tiukat öljyämisohjeet on tarkoitettu uusille konellle.) 

Maanantaina tai lauantaina kone olisi kauttaaltaan 
öljyttävä ja puhdistettava, jolloin olisi huomioitava myös 
etulevy ja sen suojuslevy. 

Ne kohdat, joita ei voida öljytä koneen käydessä, ovat: 
koneen etuosa, tähtipyörän ja sen lähettyvilä olevat 
öljyreiät, rivinkuljetusvaunun urat, valinpyörän luisu- 
pinnat, pihtipenkin ohjaustapit (tai reiät) ja valinpyörää 
kannattavan tuen ohjausruuvi. 

Kaksi kertaa vuodessa olisi puhdistettava näppäinpöytä- 
epäkeskot ja sitä varten veistetyllä tikulla tai litteällä 
rautalangalla tipautettava niiden akseleihin hyvää kello- 


öljyä. Kumirullatkin olisi silloin pestävä haalealla saip- 


79 


puavedellä, jotta ne säilyttäisivät pehmeän kimmoisuu- 


tensa ja kykenisivät tehokkaasti pyörittämään siihen 
putoavaa epäkeskoa. 

Kerran vuodessa olisi puhdistettava näppäintangot ja 
niiden yhteydessä olevat vastapainot, joten näppäinpöytä 
olisi silloin irroitettava koneen rungosta. Ja kerran vuo- 
dessa olisi koko koneen saatava ns. täyspuhdistuksen, 
jotta se jatkuvasti tekisi tehtävänsä moitteettomasti. 
Koneen puhdistuksen tärkeyttä ei voida koskaan tar- 
peeksi korostaa. Latomakonehan ei siedä likaa ja tomua 
ja vähiten sietää sitä näppäinkonceisto ja näppäinpöytä. 
Ja sen vuoksi jo yksinomaan kansantaloudenkin san- 
nalta olisi tärkeätä, että maassamme olevialatomakoneita 
puhdistetaan, öljytään ja yleensä hoidetaan hyvin ja 
järkiperäisesti. 

Terveydellisiä seikkoja silmällä pitäen mainittakoon, 
että jokaisessa koneessa pitäisi olla oma erikoinen sivel- 
Jin, jolla voitaisiin päästä näppäinten välistä näppäin- 
pöytälevyä puhdistamaan. Itse näppäimiähän voidaan 
puhdistaa bensiiniin kostutetulla rätillä esim. joka toinen 
päivä muiden osien puhdistuksen yhteydessä. 

Sellaisen konelatojan, jonka kädet vähänkin hikoavat, 
on muistettava, että hänen on joka päivä ennen vuoron 


vaihtumista puhdistettava näppäimet ja kaikki ne osat, 

joita hän on käsillään kosketellut, sillä hikiset ja tahmeat 


kohdat iljettävät puhtautta kaipaavaa konelatojaa. 
Latomakoneessa työskentelevän henkilön on siis muistet- 
tava, että puhtaus on koneelle ja hänelle itselleenkin tärkeim- 


piä elinehtoja. 


Matriisit ja niiden hoito 


Messinkipalasta, johon koneellisesti on kaiverrettu se 
kuvio, joka valettuun riviin jättää kirjaimeksi kutsutun 
merkin, nimitetään matriisiksi. Se on se latomakoneen 
osa, joka päivän kuluessa suorittaa huikeita nousuja, las- 
kuja, hyppyjä ja äkkinäisiä pysähdyksiä ja joka kuuman 
ja kylmän ilman vaihteluista huolimatta suorittaa eri- 
koisen tärkeää tehtävää muodostaen yksityisistä kirjai- 
mista sanoja ja lauseita. 

Latomakonetehtaathan ovat jo vuosikymmeniä sitten 
kohdistaneet tarkat tutkimuksensa matriisien kulumisen 
syihin, joten voisi pitää tarpeettomana ja vieläpä lapselli- 
senakin konelatojien puuttumista asioihin, joita latoma- 
konetehtaiden herrat insinöörit ovat vuosikausia tutki- 
neet. Näin ei asianlaita kuitenkaan ole, vaan konelatojien 
on jatkuvasti omin avuin päästävä selville seikoista, 


jotka kulloinkin aiheuttavat häiriöitä latomakoneelle, 

jotta mainittujen häiriöiden ilmaantuessa voitaisiin tehdä 
kaiken sen, mitä sillä kertaa voidaan tehdä. 

Matriisien kulumistahan ei voida estää. Mutta niiden 
ikää voidaan pidentää järkiperäisellä hoidolla. Jos esim. 
uusilla matriiseilla ladottu ladelma alkaa huiputtaa, mat- 
riiseihin tarttua metallia tai joihinkin kohtiin ilmestyy 
kulumisen merkkejä, on kohtalokasta ja edesvastuutonta 
jatkaa latomista ottamatta selvää ilmiön aiheuttajasta. 

Vikaahan tässä tapauksessa on etsittävä koneesta tai 
itse matriiseista. Mutta ilmanpaineeseen ja valinsuun 
ilmareikiin ja -uriin ei tarvitse kiinnittää huomiota, sillä 
nehän eivät vaikuta matriisien huiputuksen poistamiseen, 
vaan huolehtivat rivin kunnosta. Padan kaulassa ja 
valinmuotissa oleva ilma vaikuttaa ratkaisevasti rivin 
huokoisuuden estymiseen, johon lisäksi vaikuttavat myös 
kattilan asento, metallin laatu ja lämpösuhteet, mutta 
kuten sanottu, matriisien huiputukseen se ei vaikuta. 

Mutta huono metallikokoomus on suuri tekijä mat- 
riisien pilaantumiseen. Sen ominaisuutenahan on itse- 
pintaisesti tarttua valinmuotteihin, pihtipenkin leukoi- 
hin, kiiloihin ja mainituista paikoista matriiseihin. Sen 
vuoksi olisi tärkeätä, että linotyyppikoneissa käytettäi- 
siin ainoastaan sitä metallikokoomusta, jonka latoma- 


konetehtaat ovat latomakoneille määränneet sen vuoksi, 

että se ei pääse tuhoamaan matriiseja eikä myöskään 
muodosta epätäydellisiä rivejä. 

Kun mainittiin, että aivan uusikin matriisi voi huiput- 
taa, tarkoitettiin sillä sitä, että matriisi voi olla toiselta 
puoleltaan ohuempi. Jos näin on, silloin se tietenkin hui- 
puttaa. Jos siis koneen kaikki osat ovat kunnossa ja 
ladelma kuitenkin huiputtaa, on mikrometrillä mitattava 
matriisien paksuutta. 

Matriisi, tuo mitättömältä näyttävä messinkipalanen, 
joka näppäintankoa painamalla lähtee ikuiselle kierto- 
käynnilleen, vaatii huolellista hoitoa. Kun se joutuu liik- 
kumaan monenlaisissa väylissä, asema- ja pysähdyspai- 
koissa, niin on muistettava: 

1. että ei ladota liian vajaita rivejä, sillä ne aiheutta- 
vat lievänpuoleisia ruiskutuksia, sellaisia jotka työntävät 
metallia niiden kuvioiden seinämiin ja niin ollen voivat 
tärvellä koko matriisisarjan; 

2. että joka päivä puhdistetaan ne kohdat, joissa mat- 
riisit liikkuvat; 

3. että matriisien joukkoon ei saa laskea kiilaa, jossa 
on metallia; 

4. että valinpyörä on täsmättävä niin, ettei se ole liian 
lähellä vaikeuttamassa rivin sulkemista eikä liian kaukana 


aiheuttamassa ruiskutuksia ja puristuksen heikkenemistä; 

5. että automaattisen pysähdyttäjän on oltava kun- 
nossa, jotta se pysähdyttää valinkoneiston silloin, kun 
on lähetetty liian tiukka rivi; 

6. että on huolehdittava kiilannostajavivuista, jotta 
ne ovat asianmukaisessa kunnossa puristusta suorittaes- 
saan; 

7. että on tarkoin tutkittava pihtipenkissä olevien va- 
semman ja oikean leuan sekä männänvarmistimen toi- 
mintaa, jotta nekin toimivat moitteettomasti; 

8. että elevaattorien yhtymäkohdassa ja purkajassa 
olevat kiskot täsmätään niin, etteivät matriisien ham- 
paat rikkoudu; 

9. että valinmuottien pihtipenkin puoleisia pintoja ei 
tärvellä ruuvimeisselillä ja vasaralla; ja 

10. että valinmuotinpuhdistaja on se väline, joka epä- 
kunnossa ollessaan voi tuhota koko matriisisarjan. 

Matriisien joukkoon ilmaantuu silloin tällöin matrii- 
seja, jotka valettuun riviin jättävät toisia matalamman 
kuvion. Tällaiset matriisit, jotka suuresti haittaavat pai- 
najien työtä, saadaan helposti eroitetuiksi, kun sen kana- 
van kaikki matriisit, joiden joukossa matalia matriiseja 
huomattiin, valetaan riviksi. Sen jälkeen rivin päälle 
asetetaan tasapintainen rivinleveyskappale, jonka avulla 


päivänvaloon päin katsottaessa huomataan, millä kohtaa 

matala matriisi on. Ja laskemalla rivistä, monesko se oli, 
pudotetaan kokoojaan ja poistetaan. 

Matriisien joukosta on myös poistettava korvarikot ja 
huiputtelevat matriisit. Korvarikon matriisin saa hel- 
posti eristettyä, mutta huiputtavan ainoastaan siten, 
että kyseisen kanavan kaikki matriisit valetaan riviksi, 
jolloin päästään sekin erottamaan ehjien joukosta. 

Matriiseja puhdistetaan kuiva- ja märkämenetelmillä. 
Kuivamenetelmällä tarkoitetaan, että matriisit puhdis- 
tetaan kuiviltaan hankaamalla kankaaseen tai 4 nollan 
mirkelipaperiin. Märkämenetelmä taas edellyttää, että 
matriisit puhdistetaan bensiinillä joko koneellisesti tai 
liottamalla ja hankaamalla. Kun molempia puhdistus- 
menetelmiä on menestyksellä käytännössä kokeiltu, kone- 
latojien on harkittava, milloin matriisit tarvitsevat ben- 
siini- ja milloin kuivahankauspuhdistuksen. 

Sitä, kuinka usein matriiseja on puhdistettava, on vai- 
kea määrätä. Mutta se voidaan sanoa, että liiallista puh- 
distusta on vältettävä. Jos matriisit luistavat hyvin ja 
niihin ei ole takertunut metallia, puhdistukseen ei tar- 
vitse ryhtyä. Mutta jos niihin takertunut lika ja öljy 
estää niiden luistoa taikka kehittää huiputtelua, ne on 
heti puhdistettava. 


Ennen varsinaista puhdistusta olisi matriisit sijoitet- 

tava matriisilaudalle ja tarkistettava, ovatko niiden kan- 
nat pyöristyneet. Jos niin on, naputetaan niitä vasaralla, 
jotta kohoutuma eli graadi painuisi takaisin. Viilaa ei 
saisi käyttää, paitsi erikoistapauksissa. Vasaroinnin voi 
suorittaa latomakoneen pihtipenkin vasemmalla puolella. 
Kun vasarointi on suoritettu, ladotaan matriisit matriisi- 
laudalle ja teräväksi teroitetulla kumilla hangataan kan- 
nat ja selkä kirkkaiksi, jonka jälkeen matriisirivi kään- 
netään ja hangataan jälleen kääntöpuoleltakin. Kumin- 
jätteet saadaan pois puustilla. Tämän tuiki tarpeellisen 
esivalmistelun jälkeen voidaan sitten ryhtyä varsinaiseen 
puhdistustyöhön. 

Kuivapuhdistuksessa menetellään seuraavasti: Piirus- 
tus- tai matriisilaudan tasaiselle puolelle kiinnitetään 
nukaton kangas, jossa sitten tasaisesti painaen ja matrii- 
sien luisupinnat pystysuorassa asennossa pitäen hanga- 
taan niitä edestakaisin tarpeen mukaan. Jos tahdotaan, 
voidaan kangas kostuttaa bensiinilläkin, jolloin lika irtau- 
tuu helpommin. 

Mutta jos matriiseissa kuvioiden kohdalla on metallia, 
hankaus on suoritettava 4 nollan mirkelipaperiin, kunnes 
matriiseissa oleva valujälki poistuu. Mirkelipaperi ym- 
märrettävästi kiinnitetään lautaan samalla tavoin kuin 


kangaskin ja hangataan siten kuin yllä on sanottu. Mat- 


86 


riiseihin imeytynyttä metallia ei missään tapauks 


saa poistaa teräaseilla, koska silloin kuvion seinämään 
jäisi syvennys, joka varmasti huiputtaisi. Mirkelipaperiin 
hankaamalla saadaan metalli kyllä tasoittumaan nor- 
maaliin korkeuteen, ja matriiseilla jälleen voidaan latoa 
pitkät ajat. 

Bensiinipuhdistuksessa menetellään seuraavasti: Han- 
kitaan niin suuri kannellinen astia, että siihen mahtuu 
puhdistettavaksi aiottu matriisisarja kokonaisuudessaan, 
jolloin siihen kaadetaan bensiiniä niin paljon, että mat- 
riisit peittyvät. Liottuaan hensiinissä noin tunnin ajan 
matriisit kuivataan yksitellen nukattomaan kankaaseen. 
Kun matriisit on ladottu matriisilaudalle, puustilla voi- 
daan puhdistaa mahdollinen nukka pois. Mutta ennen 
kuin matriisit pannaan makasiiniin, on puhdistettava 
myös makasiini ja kaikki ne paikat, joissa matriisit liik- 


kuvat. 


Makasiinin puhdistus 


Jos makasiinia ei haluta aukaista, voidaan sen puh- 
distus suorittaa siten, että makasiiniharja kostutetaan 
rohdoskaupasta tai apteekista ostettuun puhdistettuun 
bensiiniin ja työnnetään se makasiiniin, jolloin lika irtau- 


tuu, kun harjaa vedellään edestakaisin. Harjaus on suo- 

ritettava niin usein kuin on tarpeellista. Bensiiniharjauk- 
sen jälkeen kierretään harjan ympärille puuvillatukkoa 
niin paljon kuin tila makasiinissa suinkin sallii, ja 
jälleen vedellään harjaa edestakaisin, kunnes makasiini 


on puhdas. Ei kai tarvinne mainita, että puustilla jälleen 


Erinimisillä koneilla on omat makasiinilukkolaitteensa, mutta periaate 
niissä kaikissa on sama. Kuvassa neljä eri mallia, vasemmalta oikealle: 
ensimmäisiä Linotype-koneita, saksalainen Ideal, saksalainen 2- ja 


4-makasiininen kone ja amerikkalainen Linotype. 

varmistaudutaan, ettei makasiiniin jää tomua. Kun sit- 
ten makasiinin puhdistuksen jälkeen pannaan purkaja- 
kierteiden päälle sopiva kangas taikka vain paperiarkki, 
joka suojaa makasiinia tomulta, pitenevät matriisin- 


puhdistusten väliajat tuntuvasti. 


Rivinsulkijakiila 

Välinettä, jonka konelatoja vasemmalla kädellään lyö 
kokoojaan jokaisen sanan jälkeen erottamaan eri sanoja 
toisistaan, nimitetään kiilaksi. Nimensä mukaan tiede- 
tään sen olevan tasaleveän, toisesta päästään terävän 
esineen, joka kiilaa eli sulkee rivin matriiseja niin tii- 
viisti, ettei metalli pääse tuhoamaan matriisien seinämiä. 
Ja koska niillä on näin tärkeä tehtävä, on niiden siis 
oltava kunnossa, jotta ne voivat tehtävänsä suorittaa 
moitteettomasti. 

Kiilojen hoidossa ei saisi ylenkatsoa sitä englannin- 
tai saksankielistä tekstiä, joka suomeksi käännettynä 
merkitsee: Kiilat on puhdistettava kaksi kertaa päivässä 
eli siis 8-tuntisen käytön jälkeen. Tuota lausetta ei ole 
kiilakastin yläpuolelle suotta tekstattu. Jos kiilakastiin 
olisi keksitty laite, joka estäisi kiiloja putoamasta kokoo- 
jaan ennen kuin ne on puhdistettu, olisi lukemattomia 


matriisisarjoja säästetty tuhoutumasta. Mutta kun tuol- 

laista laitetta ei ainakaan vielä ole keksitty, niin täytyy 
vain tyytyä tällaisin esimerkein tähdentämään kiilojen 
puhdistuksen ja hoidon tärkeyttä. 

Kiilassa on kolme osaa: varsi, lehti ja nasta. Varren 
tehtävänä on luistaa lehden sivussa ja kiilata rivi tiu- 
kaksi. Kiilanlehti kannattaa vartta ja kuljettaa sitä piti- 
miensä avulla sillä kiertokäynnillä, jota varten se on ole- 
massa. Varren alapäässä oleva nasta taas pitää lehden 
varren luisupinnoissa. 

Kiilojen on oltava kiilakastissa siten, että niiden lehdet 
ovat oikeaan päin käännetyt. Niitä ei saa kääntää seu- 
raavista syistä: kiila on noin 3 sadasosa mm paksumpi 
valupuolelta, joten ne käännettyinä sulkevat rivin valu- 
puolen huonommin; kiilanvarren alapäähän kirjainku- 
vion seinämän suojelemiseksi tehty poisto (freesaus) tulee 
käännettäessä tehottomaksi, joten kiilanvarsi kolhii heik- 
koja kuvionseinämiä. Ja lopuksi ne käännettyinä vielä 
häiritsevät latomistakin, koska lehtien alasyrjät kokoo- 
jaan tullessaan voivat jäädä roikkumaan matriisien 
päälle. Jokaisen kiilan olisi oltava yhtä pitkä, mitattuna 
alhaalta ylöspäin, jotta rivin sulkeminen tapahtuisi moit- 
teettomasti. Tärkeätä myös on, että kiila ei ylitä matriisin 
leveyttä. Sen leveys kun määrää, miten hyvin kiila sul- 


kee rivin. Jos kiila on matriisia leveämpi, jää pihtipenkin 

ja valinmuotin väliin metallin tulolle altis rako, jolloin 
riveissä saattaa syntyä mm. korkeuseroja. Kiilan levey- 
teen tuskin monikaan koneenhoitaja ja konelatoja on 
kiinnittänyt huomiota, koska he luonnollisista syistä ovat 
luottaneet tehtaiden mittauksiin, jotka eräissä tapauk- 
sissa eivät kuitenkaan ole pitäneet paikkaansa. Jos siis 
joudutaan kiiloja korjaamaan, on tarkastettava niiden 
leveyssuhdetta matriisiin. Rikkinäiset ja taipuneet kiilat 
on poistettava käytännöstä, koska ne tuottavat vahinkoa 
sille yhteistyölle, jota matriisit ja kiilat suorittavat. 

Miten ja millä aineilla kiilojen puhdistus suoritetaan? 
Kun tiedetään, että kiilan lehti valuasennossa ollessaan 
pysyy paikallaan, joten sen sivu osuu aina samalta 
kohdalta valettavaan matriisiin, niin muodostuu kiilaan 
ns. valujälki, joka — jos sitä ei päivittäin poisteta — 
kerää itseensä metallia, jolloin on tarjolla se vaara, että 
siinä oleva metalli puristaa matriisien hiuksenhienot sci- 
nämät sisään päin ja siten tuhoaa matriisin. Ja sen vuoksi 
kiilan päivittäinen hoito on kohdistettava valujäljen pois- 
tamiseen ja kiilan luiston säilymiseen. 

Valujälkeä kiiloista poistettaessa ei saisi käyttää par- 
ranajokoneen teriä eikä muitakaan teräaseita, vaan yksin- 
omaan messinkilinjaa, kumia ja Lola-kiilanpuhdistus- 


laitetta taikka sitä vastaavia laitteita. Teräaseet pyö- 

ristävät kiilojen lehtien reunoja, jolloin ne tärvelevät 
matriiseja. 

Kiilojen puhdistusmenetelmiä on useita, mutta tuskin 
niistä mikään voittaa ns. grafiittipuhdistusta, joka on 
halpa, yksinkertainen ja tehoisa. Siinähän ei tarvitse 
muuta kuin grafiittia ja tasapintainen lauta, johon on 
kiinnitetty tarkoitukseen sopivaa kangasta tai ohutta 
nahkaa, jonka nurjapuoli on päällä päin, mutta voi se 
olla ilman päällystintäkin. Kun siis valujälki on pois- 
tettu, hangataan kiilan lehteä ja vartta grafiittilaudalla 
niin kauan, että lehti hyvin liukuu luisupinnoissaan, ja 
sen jälkeen kopautetaan niitä pystyasennossa lautaan, 
jotta liika grafiitti varisisi pois, ja sijoitetaan kiilakastiin 
tehtäväänsä suorittamaan. 

Tarvittaessa järjestetään kiiloille kylpy seoksella, jossa 
on 3/, petroolia ja !/, tavallista koneöljyä. Kylvyn tar- 
koituksena on saada kiilan varressa olevat luisupinnat 
ja niissä liikkuvat kiilanlehden takana olevat höylät puh- 
taiksi liasta ja rasvasta. 

Kiilasta ja sen hoidosta siis on muistettava: 

1. kiilan on oltava kiilakastissa siten, että sen lehti 
on aina oikealla puolella; 

2. jokaisen kiilan on oltava samanpituinen mitattuna 


ylhäältä alas- tai alhaalta ylöspäin; 

Ohjauskappale 


Ohjauskapp. 
kiinnityslaatta 


Päällyslevy 


Pidäkenasta 


Kiilanpudot- 
tajanasta 


Kiilanpudot- 
tajasalpa 


Kiilakasti Tippa öljyä viikossa-laite 


3. kiilan leveys ei saa ylittää matriisin leveyttä, mutta 
kyllä päinvastoin; 

4. kiilan päivittäinen hoito on kohdistettava valu- 
jäljen poistamiseen ja kiilan luiston säilymiseen; 

5. tarvittaessa kiiloille järjestetään kylpy seoksella, 


jossa on 3/, osaa petroolia ja !/, koneöljyä ja jonka jälkeen 

ne on kuivattava ja annettava niille vielä tavanmukai- 
nen grafiittihieronta; ja 

6. ahtaassa mielessä noudatetaan määräystä, jossa ke- 
hoitetaan puhdistamaan kiilat 8-tuntisen käytön jälkeen. 

Jos kiilakastiin on kiinnitetty itsetoimiva kiilojen- 
pyyhkäisijä, ns. ?*tippa öljyä viikossa”-laite, silloin kiiloja 
ei tarvitse puhdistaa kuin yhden kerran vuorokaudessa. 

”Tippa öljyä viikossa?-laite on kiinnitetty kiilakastin 
oikealle puolelle aukaistavaan läppään. Puhdistuslaitteen 
muodostaa pieni metallikieleke, jonka syvennykseen on 
sijoitettu lyhyt huopatulppa. Metallikieleke painaa huopa- 
tulppaa kiilakastissa olevaa ensimmäistä kiilaa vasten 
ja kun kiila putoaa kastista, pyyhkäisee öljyinen huopa- 
tulppa kiilanlehden sitä kohtaa, johon valaessa syntyy 
ns. valujälki. Mutta käytettäessä mainittua laitetta ei 
valujälkeä synny, vaan kiilat pysyvät puhtaina ja kirk- 
kaina ja siis pidentävät matriisien käyttöaikaa. 

Jos jokaisessa latomakoneessa olisi mainittu kiilojen- 
pyyhkäisijälaite, niin niitä ohjeita, joista kiilojen hoidon 
yhteydessä on mainittu, ei tarvittaisi kuin osaksi. Jokai- 
sen konelatojan olisi siis hankittava mainittu laite konee- 
seensa. Sen voi helposti itsekin valmistaa 1/, messinki- 
linjasta tai vastaavanpaksuisesta joustavasta teräs- tai 


rautapellistä, johon sitten huopatulppaa varten on val- 

mistettava syvennys. Nimensä 'tippa öljyä viikossa”-laite 
on saanut siitä, että huopatulppaan tipautetaan kerran 


jä metallia tart- 


viikossa tavallista koneöljyä, joka es 
tumasta kiilanlehteen. 

Kiiloja, jotka toimivat ?tippa öljyä viikossa”-laitteen 
vaikutuksen alaisina, on joka päivä puhdistettava ben- 
siiniin kostutetulla rätillä, jotta niihin ei kerääntyisi öljyä 
liian paljon. Kun hensiinipuhdistus on suoritettu, niille 
ehdottomasti on annettava grafiittihierontaa, siis han- 


gattava lautaan, johon on pantu ohutta grafiittia. 


Latomakonemetalli 

Latomakonemetallin huonous tai hyvyys huomataan 
taivutettaessa riviä. Jos rivi katkeaa taipumatta, on 
metallissa liian paljon antimonia; metalli on silloin liian 
kovaa ja vaatii suurempaa lämpömäärää. Mutta jos rivi 
taipuu hevosenkengän muotoiseksi, silloin siitä puuttuu 
antimoni, ja on siis liian pehmeä. 

Levitessään ja jähmettyessään antimoni täyttää mat- 
riisissa olevan kirjainkuvion jokaisen nurkan. Tina taas 
sitkistää metallia ja pienentää sen sulamispistettä; tekee 
siis metallin helposti sulavaksi. Sitäpaitsi tina muodostaa 


sileitä pintoja ja niin ollen pitää kirjainkuvion hyvänä. 

Lähetettäessä metallinhankkijaliikkeille metallinäyte saa 
daan selville, paljonko metallista puuttuu antimonia ja 
tinaa. 

Kirjapainoissa, joissa pätkitään linotyyppirivejä sa- 
moilla sahoilla tai leikkuukoneilla kuin stereotypia- ja 
kuvalaattametalleja, on huolehdittava siitä, että niistä 
tulevia lastuja ei käytetä linotyyppimetalliin. Sama 
sääntö koskee myös painomusteessa olevia rivejä; niitä- 
kään ei saa heittää linotyypin kattilaan. 

Jokapäiväinen kuonan poisto kattilasta on suoritet- 
tava harkitusti. Jos kuonaa poistettaessa kattilassa ole- 
vaa metallia ei hämmenetä ja jos sitä poistettaessa ei käy- 
tetä siiviläkauhaa, silloin tulee kuorittua pois linotyyppi- 
metallin tärkeimmät ja arvokkaimmat aineet, antimoni 
ja tina. Ja tätä estääkseen konelatojien on siis porattava 
kuonanpoistokauhaansa sopivan suuruisia reikiä ja, kuten 
sanottu, ennen kuonan poistoa metallia on voimakkaasti 
hämmennettävä, niin että metalli jatkuvasti säilyttäisi 
luonnollisen kokoomuksensa. 

Jotta metalli säilyttäisi juoksevuutensa ja kirkkau- 
tensa on kattilan seinämiäkin silloin tällöin puhdistettava 
tarkoitusta varten tehdyllä kaavinraudalla. Sen voi val- 
mistaa esim. rikkoutuneesta petiittirivinleveyskappa- ' 


leesta, johon kiinnitetään samanlainen varsi kuin on 

sylinterikaavinraudassakin. — Petiittirivinleveyskappa- 
leesta muodostettu kaavinrauta voi olla noin 7—8 sm 
leveä ja porataan siihen noin 2 mm suuruisia reikiä 5 mm 
etäisyydelle toisistaan. Kaavinraudalla kaavitaan katti- 
lan seinämistä kerrostumaa niin kauan, kunnes niistä 
irtautuu harmaanmustaa kuonaa, joka sitten poistetaan 
kauhalla. 

Kattilan kuumennuslaitteistakin olisi huolehdittava. 
Varsinkin ylikuumennusta on vältettävä. Kattilan lämpö 
ei saisi kohota yli 280? €. Kattilan kaulan lämpö eli ns. 
suuliekki saa silti olla melko korkea. Jos kattilan kaulan 
ja sen suukappaleen lämpö pidetään korkeana, silloin 
kuona ei pääse kivettymään ja tukkimaan metallintulo- 
reikiä ja silloin suukappalettakaan ei tarvitse irroittaa. 

Metallin laadun säilymisen ja pienemmän häviöprosen- 
tin vuoksi on kiinnitettävä erikoista huomiota harkkojen 
valamistapaan. Kuta kuumempaa metalli on, sen hel- 
pommin se ilman hapen vaikutuksesta hapettuu — palaa 
tuhkaksi. Tämän takia ylikuumennusta on vältettävä. 
Lämpömäärä tosin vaihtelee, mutta normaalilämpö lie- 
nee 300—320* €. Kaadettaessa metallia kauhasta ohuena 
virtana muottiin pääsee ilma vaikuttamaan suhteellisesti 
suureen alaan metallista, hapettaen sen, jonka huomaa 


siitä, että valetun metalliharkon väri on tumma. Jos sitä 

vastoin valettaessa kauhan reuna asetetaan aivan mtäo- 
tin reunaan kiinni, niin että metalli ikäänkuin soluu sinne 
välittömästi kauhasta muotin reunoja ja pohjaa myöten 
— sen täyttyessä ikäänkuin pohjasta päin — valettu 
harkko pysyy kirkkaana eikä hapetu. 

Sen mahdollisuuden varalle, että metallinpuhdistus- 
aineita ei olisi saatavissa, jäljennettäköön tähän se me- 
tallinpuhdistusmenetelmä, jota käytettiin niinä aikoina, 
jolloin ei vielä tunnettu kemiallisia metallinpuhdistus- 
aineita. 

”Kun metalli on sulamispisteessään, sirotellaan sen 
päälle 2—3 sm suuruisia koivuisia puuhiilenpalasia (saa- 
daan rautakaupoista) noin 4—5 sm paksuudelta ja anne- 
taan metallin lämpömäärän kohota korkeintaan 350? C. 
Sen jälkeen peitetään hiilet noin 5—6 mm vahvuisella 
metallinpuhdistuspulverikerroksella, jonka päälle vielä 
sirotellaan noin 1 sm vahvuinen kerros hartsipulveria. 
Nyt sekoitetaan metallia koivuisella kangella (kankena 
voidaan käyttää noin 4—5 sm paksuista koivuhalkoa 
vaikkapa tuohipäällysteineen) niin kauan, kunnes hiilet 
ovat palaneet tuhkaksi. Sitten siivilöidään tuhka pois. 
Ellei metalli vielä ole puhdasta, on yllämainittu sekoitus 
uusittava. — Jos halutaan metallin olevan hyvin juok- 


seväa ja helpommin sulavaa, voidaan yllämainittujen 

aineiden lisäkkeeksi käyttää myös talia, joka sijoite- 
taan puuhiilien ym. puhdistusaineiden alle — siis en- 
simmäiseksi metallin pinnalle. (Tali ei nimittäin puh- 
dista metallia, vaan kuten sanottu, tekee metallin hel- 
pommin juoksevaksi ja niin ollen sen käyttö on vapaa- 
ehtoista.) 

Rivilatomakonemetallissa pitäisi olla 84 % lyijyä, 12 % 
antimonia ja 4 % tinaa. 

Lisäke- eli verestämismetalli valmistetaan seuraavan 
kaavan mukaisesti: 75 % lyijyä (pehmeää), 17 % anti- 
monia (kirkasta) ja 8 % tinaa (puhdasta). 


* 


Lyijyä, antimonia ja tinaa sisältävän rivin syntyyn 
vaikuttavista tekijöistä olemme täten saaneet melko pe- 
rusteellisen kuvan. (Lähdekirjoina on käytetty erikielisiä 
rivilatomakoneohjekirjoja. Kuvat ovat v. 1936 ilmesty- 
neestä saksalaisesta Linotype Instruktionsbuch'-kir- 
jasta.) 

Jos nyt koneemme esim. pysähtyy eikä ponnisteluis- 
tamme huolimatta lähde liikkeelle, tutkitaan, mikä epä- 
kesko, rulla, ruuvi tai luisupinta sen aiheutti. Parhaiten 
pääsemme päämääräämme, kun katkaisemme sähkövir- 


ran ja sen jälkeen käsin kääntelemme konetta asennosta 


99 


toiseen, jolloin se kohta, joka häiriön aiheutti, äänellään 
ilmoittaa, minkälaista käsittelyä se kaipaa. Varsinkin 
nuorempien konelatojien, joilla ei vielä ole kokemusta 
koneenhoidossa, on oltava otteissaan varovaisia. Mutta 
tehköön kone minkä tempun tahansa, epätoivoon sen 
johdosta ei kannata vaipua, vaan kärsivällisesti on tut- 
kittava, kunnes vika löytyy. 

Henkilöltä, joka työskentelee rivilatomakoneessa, vaa- 
ditaan yritteliäisyyttä ja sisua. Ja niitä ominaisuuk- 


siahan meillä suomalaisilla kyllä on! 


Kun me konelatojat vuorotyössä ollen kolmena- 
satana päivänä vuodessa muistamme, että ko- 
neessamme työskentelee myös osatoverimme, joka 
toivoo rehtiä työnjakoa ja kateudesta vapaata 
toverillista käyttäytymistä, niin havaitsemme, 
miten näköalojemme avartamiseksi myös ko- 
neenhoidon ja -korjausten ongelmien tutkiminen 


on hyödyllistä. 

